title: Bartłomiej Szudek

text: Bartłomiej Szudek (s. 10. maaliskuuta 1974 Tczew, Puola) on puolalainen muusikko, säveltäjä, kitaristi sekä sanoittaja. Hän on ollut mukana yhtyeissä Cenotaph, Damnation ja Azarath.


title: Bartłomiej Szudek

text: Damnation


title: Bartłomiej Szudek

text: Cenotaph


title: Bartłomiej Szudek

text: Azarath


Vuoden 2011 jalkapallon naisten maailmanmestaruuskilpailujen karsinnat pelattiin huhtikuusta 2009 marraskuuhun 2010. Karsinnoista pääsi lopputurnaukseen 15 maata isäntämaa Saksan lisäksi.


title: Vuoden 2011 jalkapallon naisten maailmanmestaruuskilpailujen karsinnat

text: AFC:n karsinnat toteutettiin siten, että Aasian-mestaruuskilpailujen 2010 kolme parasta joukkuetta pääsivät turnaukseen. Turnauksen voitti Australia, joka voitti loppuottelussa Pohjois-Korean rangaistuspotkukilpailuissa 5–4. Kolmanneksi sijoittui Japani. Yhteensä karsintoihin osallistui 17 maata.


text: CAFin karsinnat olivat samalla Afrikan-mestaruuskilpailut. Ne pelattiin 2010. Turnauksen loppuotteluun päässeet joukkueet pääsivät myös maailmanmestaruuskilpailujen lopputurnaukseen. Afrikan mestariksi nousi Nigeria, joka voitti loppuottelussa Päiväntasaajan Guinean 4–2. Yhteensä karsintoihin osallistui 24 maata.


text: CONMEBOLin karsinnat olivat samalla Etelä-Amerikan mestaruuskilpailut (Sudamericano Femenino). Turnauksen kaksi parasta joukkuetta karsiutui MM-kilpailujen lopputurnaukseen. Brasilia voitti turnauksen ennen Kolumbiaa. Yhteensä karsintoihin osallistui 10 maata.


text: UEFA oli ainoa maanosaliitto, joka järjesti erillisen karsintaturnauksen. Karsintoihin osallistui 41 maata, jotka jaettiin 8 lohkoon. Lohkojen voittajat jatkoivat jatkoivat jatkokarsintoihin, jossa joukkueet järjestettiin menestyksen mukaan järjestykseen, joka määritti tulevan vastustajan. Menestys määräytyi sekä karsinnoista että vuoden 2009 EM-kilpailuista. Otteluparien voittajat pääsivät lopputurnaukseen, ja häviäjät karsivat paikasta yhteiskarsintaotteluun CONCACAFin karsintojen kolmatta vastaan. Lopputurnaukseen selviytyivät Ranska, Englanti, Norja ja Ruotsi. Italia hävisi CONCACAFin karsintojen kolmannelle Yhdysvalloille jatkokarsinnoissa.


text: OFC:n ainoa lopputurnauspaikka määräytyi vuoden 2010 OFC:n mestaruuskilpailujen mukaan. Mestaruuden voitti Uusi-Seelanti, joka voitti loppuottelussa Papua-Uusi-Guinean 11–0. Yhteensä karsintoihin osallistui 8 maata.


text: Vuoden 2010 CONCACAF Gold Cup toimi samalla Pohjois- ja Keski-Amerikan karsintaturnauksena. Turnauksen voittaja Kanada sekä toinen Meksiko pääsivät suoraan MM-kilpailujen lopputurnaukseen. Turnauksen kolmas Yhdysvallat joutui karsimaan Italian kanssa viimeisestä paikasta lopputurnaukseen. Yhdysvallat voitti jatkokarsinnan yhteismaalien 2–0.


title: Marxilainen sosiologia

text: Marxilainen sosiologia viittaa sosiologian harjoittamiseen marxilaisesta näkökulmasta. Marxismi itsessään voidaan ymmärtää sekä poliittisena filosofiana että sosiologiana, erityisesti niiltä osin kuin se pyrkii pysymään tieteellisenä, järjestelmällisenä ja objektiivisena ennemmin kuin puhtaasti normatiivisena ja preskriptiivisenä. Marxilainen sosiologia voidaan määritellä "konfliktiteorian muodoksi, joka liittyy ... marxismin pyrkimykseen luoda positiivinen (empiirinen) kapitalistisen yhteiskunnan tiede osana vallankumouksellisen työväenluokan mobilisointia". American Sociological Associationin marxilaisen sosiologian osasto "on kiinnostunut tutkimaan, kuinka marxilaisen metodologian ja marxilaisen analyysin käsityksiä voidaan käyttää selittämään modernin yhteiskunnan monimutkaista dynamiikkaa".


title: Marxilainen sosiologia

text:
Marxilaisen sosiologian ydinkäsitteisiin kuuluvat materialistinen historiankäsitys, tuotantotavat sekä pääoman ja työvoiman välinen suhde. Marxilainen sosiologia on kiinnostunut erityisesti yhteiskunnan ja talouden välisistä suhteista. Avainkysymyksiä ovat:
Yhteiskuntateorian alalla marxilaista sosiologiaa pidetään yhtenä merkittävistä sosiologisista paradigmoista ja se yhdistetään konfliktiteoriaan ja kriittiseen teoriaan.


title: Marxilainen sosiologia

text: Marxismiin verrattuna marxilainen sosiologia asettaa suhteellisen vähän merkitystä luokkavallankumoukselle.


title: Marxilainen sosiologia

text: Marxilaiseen filosofiaan verrattuna marxilainen sosiologia pyrkii kehittämään objektiivisen poliittisen kansantaloustieteen kriittisen filosofisen praktiikan sijaan.


title: Marxilainen sosiologia

text: Marxilainen sosiologia voidaan käsittää marxismista vaikutteita saaneena taloussosiologian alalajina.


title: Marxilainen sosiologia

text: Marxilainen sosiologia kehittyi 1800-luvun lopulla ja 1900-luvun alussa Karl Marxin ajatusten innoittamana. Marxia pidetään yhtenä varhaisen sosiologian merkittävimmistä ajattelijoista Max Weberin ja Émile Durkheimin ohella. Ensimmäinen marxilainen sosiologian koulukunta tunnettiin austromarxismina ja ajan huomattavia marxilaisia ajattelijoita olivat muun muassa Carl Grünberg ja Antonio Labriola. Marxilaisen sosiologian kehitys tapahtui pitkälti akateemisen maailman reunoilla, ja jotkut asettivat marxilaisen sosiologian vastakkain "porvarillisen sosiologian" kanssa.


title: Marxilainen sosiologia

text: Marxismin inspiroima Venäjän vallankumous, joka johti Neuvostoliiton syntyyn, vahvisti tätä jakoa joksikin aikaa; pian sosiologia kuitenkin joutui muiden "porvarillisten" tieteiden tavoin tukahdutetuksi kommunistivaltioissa. Joitakin vuosikymmeniä myöhemmin sosiologia sai jälleen jalansijan kommunistivaltioissa ja marxilaisen sosiologian sisälle kehittyi kaksi erillistä ajattelutapaa: neuvosto-marxismi, joka kehittyi 1900-luvun kommunistivaltioissa (pääosin Neuvostoliitossa), palveli valtion etuja ja oli pakotettu noudattamaan materialistisen historiankäsityksen dogmaa; sekä itsenäisempi marxilaisuuden tutkimukseen keskittynyt koulukunta länsimaissa. Länsimainen marxilainen koulukunta (1940-luvun tienoilla) tuli hyväksytyksi länsimaisessa akateemisessa maailmassa ja ajan myötä pirstoutui erilaisiin näkökulmiin, kuten Frankfurtin koulukuntaan ja kriittisen teorian koulukuntaan.


title: Marxilainen sosiologia

text: Entisissä kommunistivaltioissa kuten Puolassa marxilainen ajattelu on kohdannut takaiskuja johtuen sen aiemmasta valtion tukemasta erityisasemasta, mutta marxilainen ajattelu on edelleen määräävässä asemassa jäljellä olevien kommunistivaltioiden (esimerkiksi Kiinan) sosiologian tutkimuksessa.


title: Frendit (5. tuotantokausi)

text: Frendien 5. tuotantokausi kulki Lontoosta Las Vegasiin, ja kummassakin päässä järjestettiin häät!


title: Bogomil Pavlov

text: Bogomil Pavlov (s. 18. tammikuuta 1992) on bulgarialainen mäkihyppääjä. Hänen paras sijoituksensa Fis-cupin 13. sija. Hän edustaa kansallisella tasolla Moten -hiihtoseuraa. Hänen valmentajiaan ovat Winterlich Joachim ja Vladimir Zografskin isä Emil Zografski.


title: Kansainvälinen suunnistusliitto

text: Kansainvälinen suunnistusliitto (, lyh. "IOF") on suunnistuksen kattojärjestö. Järjestön lajeihin kuuluvat suunnistus, hiihtosuunnistus, pyöräsuunnistus ja tarkkuussuunnistus.


title: Kansainvälinen suunnistusliitto

text: Kansainvälinen suunnistusliitto perustettiin 21. toukokuuta 1961 Kööpenhaminassa pidetyssä kongressissa. Perustamiskongressiin osallistuivat Bulgaria, Itä-Saksa, Länsi-Saksa, Norja, Ruotsi, Suomi, Sveitsi, Tanska, Tšekkoslovakia ja Unkari. Nykyisin järjestöön kuuluu 70 jäsenvaltiota.


title: Turkuseura

text: Turkuseura () on vuonna 1957 perustettu turkulainen kotiseutuyhdistys. Se toimii 15 turkulaisen kaupunginosaseuran kattojärjestönä, harjoittaa ja tukee Turkua koskevaa tallennus-, tutkimus- ja julkaisutoimintaa ja järjestää esitelmiä, juhlia, näyttelyitä ja retkiä. Sen tavoitteena on vaalia Turun perinteitä ja murretta, pyrkiä syventämään Turun asukkaiden kotiseuduntuntemusta ja lisätä heidän kiintymystä kotiseutua kohtaan. Yhdistys tekee myös aloitteita kaupungin matkailun edistämiseksi ja pyrkii tekemään kaupunkia ja turkulaisuutta tunnetuksi. Yhdistys on virallisesti kaksikielinen.


title: Turkuseura

text: Seuralla on noin 2 200 jäsentä, jotka voivat osallistua seuran toimintaan erilaisten jaostojen kautta. Yhdistyksen toiminta on keskittynyt niin sanotun Förituvan ympärille, jossa sijaitsee yhdistyksen toimisto ja kokoustilat sekä Föripuoti-kauppa. Yhdistyksen toimihenkilöihin kuuluvat toiminnanjohtaja, järjestösihteeri sekä toimistoapulainen.


title: Turkuseura

text: Turkuseuran piirissä toimivat tai ovat toimineet myös seuraavat kaupunginosayhdistykset:Kulttuuriturkulainen on Turkuseuran vuosittain valitsema henkilö. Näin halutaan nostaa esiin turkulainen kulttuurialan vaikuttaja ja kiittää häntä panoksesta Turun taide- ja kulttuurielämässä. Kulttuuriturkulainen saa Turun päivänä Samppalinnan puistoon nimikyltillä varustetun nimikkopuun. Ensimmäinen kulttuuriturkulainen valittiin vuonna 2006.


title: Turkuseura

text: Seuraavat henkilöt on valittu kulttuuriturkulaiseksi:


title: Jukka Lindholm

text: Jukka Torsten Lindholm (myöh. Michael Maria Pentholm, nykyisin Michael Penttilä, s. heinäkuussa 1965) on suomalainen neljään henkirikokseen syyllistynyt mies. Hän on "Alibi"-lehden mukaan ainoa suomalainen, jonka FBI on luokitellut sarjamurhaajaksi.


title: Jukka Lindholm

text: Marraskuussa 1981 hän kävi 16-vuotiaan tytön kimppuun rappukäytävässä, pakotti tytön kellariin, alkoi hakata ja potkia, kuristaa kaulaliinalla ja uhosi raiskaavansa tytön. Tyttö pääsi pakoon. 16-vuotias Lindholm selvisi ehdollisella ja sakoilla, mutta aiemmat varkaudet ja rötökset veivät hänet Keravan nuorisovankilaan 1984. Hän vapautui 1985.


title: Jukka Lindholm

text: Lindholm surmasi kuristamalla äitinsä, 48-vuotiaan baarimestarin Laina Lahja Orvokki Lindholmin heidän yhteisessä asunnossaan Oulussa 26. elokuuta 1985. Sekä Lindholm että hänen äitinsä miesystävä olivat epäiltynä tapauksesta – rikos kuitenkin jäi aluksi selvittämättä.


title: Jukka Lindholm

text: Seuraavaan henkirikokseen Lindholm syyllistyi Oulussa 26. heinäkuuta 1986. Hän tapasi keskustassa kaksi 12-vuotiasta tyttöä, jotka hän suostutteli mukaansa "tarjoamalla muutaman kympin rahaa alkoholin kantamisesta". Sisällä Lindholmin asumassa asunnossa Oulun Rajakylän Tervakukkatiellä hän telkesi toisen tytöistä vaatehuoneeseen. Toisen tytöistä, Titta Marjaana Kotaniemen, hän kaatoi lattialle ja alkoi kuristamaan tätä vyöllä kaulasta. Jonkin ajan kuluttua Lindholm päästi toisen tytöistä vaatehuoneesta ja teki tälle seksuaalista väkivaltaa. Tyttö sai riuhtaistua itsensä irti ja juoksi asunnosta porraskäytävään. Lindholm pakeni läheiseen metsään, josta poliisi tavoitti hänet. Hän oli 1,75 promillen humalassa.


title: Jukka Lindholm

text: Kotaniemen surmatutkinnan yhteydessä Lindholm tunnusti poliisille kuristaneensa äitinsä. Lindholmin selvityksen mukaan, hän oli pukenut äidin siniset nahkahansikkaat käteensä ja punaraidallisen huivin ennen tekoa. Häntä suututti se, ettei äiti ollut kyennyt vapauttamaan häntä nuorisovankilasta ja että äiti seurusteli uuden miehen kanssa sekä asui mieluummin miesystävänsä kuin hänen siskopuolensa kanssa. Myöhemmin Oulun raastuvanoikeudessa hän perui tunnustuksen ja väitti tunnustaessaan olleensa yhdistetyssä lääke- ja viinatokkurassa.


title: Jukka Lindholm

text: Oulun raastuvanoikeus antoi tuomionsa 17. maaliskuuta 1987. Oikeus katsoi Jukka Lindholmin syyllistyneen täyttä ymmärrystä vailla olevana kahteen tappoon sekä eräisiin muihin rikoksiin tuomiten tämän 9 vuodeksi, 7 kuukaudeksi vankeuteen. Rovaniemen hovioikeus kuitenkin katsoi Laina Lindholmin tapauksen olleen tapon sijasta törkeä pahoinpitely sekä kuolemantuottamus ja alensikin rangaistuksen 7 vuodeksi vankeutta.


title: Jukka Lindholm

text: Lindholm pääsi ehdonalaiseen vapauteen toukokuussa 1992. 31. toukokuuta 1993 hän kuristi kankaisella vyöllä kuoliaaksi puolitutun 42-vuotiaan naisen mummonsa asunnossa Kempeleessä. Lindholm kiisti aluksi jyrkästi teon ja väitti, että joku ulkopuolinen hänelle tuntematon henkilö oli tehnyt sen ja että hänelle oli järjestetty ansa. 23. kesäkuuta 1993 ollessaan tutkintavankina hän karkasi Oulun lääninvankilasta erään toisen miehen kanssa.


title: Jukka Lindholm

text: Oulun käräjäoikeus katsoi Lindholmin syyllistyneen täydessä ymmärryksessä tehtyyn tappoon ja tuomitsi tämän 9,5 vuodeksi vankeuteen 13. joulukuuta 1993.


title: Jukka Lindholm

text: Käräjäoikeuden tuomion jälkeen Lindholm otti yhteyttä jutun tutkijoihin. Hän myönsi surmanneensa naisen, mutta katsoi teon olleen vahinko. Oman kertomuksensa mukaan hän oli ehdottanut sadomasokistista seksiä ja selitti laittaneensa narun kaulan ympärille leikillään ja tällöin nainen olisi kuollut kuristamiseen. Lindholm oli surman jälkeen vaeltanut äitinsä haudalle ja makoillut sen lähellä joitakin tunteja. Hovioikeus katsoi sittemmin teon käräjäoikeuden tavoin tapoksi, mutta kovensi rangaistuksen 10,5 vuoden mittaiseksi. Lisäksi hovioikeus katsoi, että Lindholm voidaan sulkea pakkolaitokseen.


title: Jukka Lindholm

text: Mielentilatutkimuksen mukaan Lindholm oli ihaillut teini-iästä lähtien alkukantaista, väkivaltaista miehuutta – siitä huolimatta hän oli vankilassa ollessaan alkanut meikkaamaan ja pukeutumaan naisten alusvaatteisiin. Hämeenlinnan keskusvankilan johtajan kieltäessä tämän, Lindholm valitti asiasta eduskunnan oikeusasiamiehelle.


title: Jukka Lindholm

text: Lindholm vapautui vankilasta koevapauteen marraskuussa 2008. Ennen vapauttamispäätöstä Lindholmille tehtiin vaarallisuusselvitys, jonka lopputulema oli, että hän ei vielä ole valmis siviilielämään.


title: Jukka Lindholm

text: Vankilassa hän avioitui Hannele Pentholmin kanssa, joka oli tuomittu elinkautiseen aviomiehensä murhasta. He olivat naimisissa pari vuotta. Nimensä sittemmin Michael Maria Pentholmiksi muuttanut mies lähti toukokuussa 2009 ravintolasta asunnolleen erään naisen kanssa. Eteisessä Pentholm kuristi naista kaksin käsin takaapäin.


title: Jukka Lindholm

text: Elokuussa 2009 Pentholm tilasi Oulun Toppilassa sijaitsevaan asuntoonsa ammattihierojan lehti-ilmoituksen kautta. Pentholm alkoi kuristaa naista tämän ollessa pystyttämässä hierontapöytää asunnon olohuoneeseen.


title: Jukka Lindholm

text: Syyskuussa 2009 sattui vielä kolmas vastaavanlainen tapaus: Pentholm tilasi asunnolleen siivoojan ja alkoi kuristaa tätä. Siivoojan onnistui kuitenkin päästä irti ja hän hälytti poliisit välittömästi paikalle.


title: Jukka Lindholm

text: 11. kesäkuuta 2010 Oulun käräjäoikeus tuomitsi Pentholmin kuudeksi vuodeksi vankeuteen kolmesta tapon yrityksestä ja pahoinpitelystä. Oikeus määräsi Pentholmin istumaan koko rangaistuksen vankilassa, koska häntä on mielentilatutkimuksen mukaan pidettävä erittäin vaarallisena toisen hengelle, terveydelle tai vapaudelle. Huhtikuussa 2011 Rovaniemen hovioikeus katsoi Pentholmin syyllistyneen vain kolmeen törkeään pahoinpitelyyn, alentaen rangaistuksen 4 vuoden, 5 kuukauden mittaiseksi. Samalla hovioikeus katsoi, että edellytyksiä määrätä Pentholm istumaan rangaistuksen kokonaisuudessaan vankilassa ei ole.


title: Jukka Lindholm

text: 2. maaliskuuta 2012 Oulun käräjäoikeus tuomitsi Pentholmin 4 vuodeksi, 4 kuukaudeksi vankeuteen törkeästä raiskauksesta, törkeän pahoinpitelyn yrityksestä ja vapaudenriistosta. Törkeä raiskaus ja vapaudenriisto olivat tapahtuneet 21.–22. elokuuta 2009 oululaisessa hotellissa, törkeän pahoinpitelyn yritys taas aikavälillä 1.–31. toukokuuta 2009 Pentholmin asunnossa Oulun Myllyojalla. Oikeus määräsi Pentholmin suorittamaan rangaistuksensa kokonaan vankilassa. Hovioikeus vahvisti tuomion lokakuussa 2012.


title: Jukka Lindholm

text: Tiistaialkuillasta 13. lokakuuta 2015 mies, jonka nimi nykyisin on Michael Penttilä, karkasi Laukaan avovankilasta vangeille järjestetyn ostosreissun yhteydessä. Hänen oli määrä päästä ehdonalaiseen vapauteen keväällä 2016. Keskiviikkoalkuillasta 14. lokakuuta 2015 mies saatiin kiinni. Penttilän vankeusaikaa pidennettiin poissaolon verran ja hänen rangaistuksensa koko loppuaika muutettiin suoritettavaksi avovankilan sijaan ehdottomana vankeusrangaistuksena suljetussa vankilassa.


title: Jukka Lindholm

text:
Penttilä vapautui jouluna 2016 vankeudesta. Huhtikuussa 2017 poliisi vaati Penttilää vangittavaksi epäiltynä törkeästä henkeen tai terveyteen kohdistuvan rikoksen valmistelusta, mutta Helsingin käräjäoikeus vapautti hänet tutkinnan ajaksi.
Toukokuussa 2017 Helsingin hovioikeus kumosi käräjäoikeuden päätöksen ja määräsi Penttilän vangittavaksi epäiltynä törkeästä henkeen tai terveyteen kohdistuvan rikoksen valmistelusta. 7. heinäkuuta 2017 Helsingin käräjäoikeus hylkäsi syytteen törkeästä henkeen tai terveyteen kohdistuvan rikoksen valmistelusta ja määräsi Penttilän vapautettavaksi. Hovioikeus kuitenkin muutti toukokuussa 2018 tuomiota ja Penttilä tuomittiin 2 vuoden ja 6 kuukauden vankeuteen sekä maksamaan uhrille kärsimyskorvausta 4 000 euroa.


title: Jukka Lindholm

text: 13. huhtikuuta 2018 Penttilä kuristi Helsingin Vaasankadulla sijaitsevassa asunnossa naispuolisen prostituoidun. Uhri löydettiin 4. toukokuuta ja Penttilä pidätettiin 6. toukokuuta 2018 Helsingissä epäiltynä murhasta. 17. toukokuuta 2018 poliisi tiedotti Penttilän myöntäneen kuulusteluissa syyllistyneensä henkirikokseen. Heinäkuussa Helsingin käräjäoikeus tuomitsi Penttilän elinkautiseen vankeuteen murhasta. Käräjäoikeus katsoi Penttilän käyttäneen surmaamisessa vakaata harkintaa. Hän käytti useaa tekovälinettä: käsiä, nahkavyötä ja sukkahousuja. Penttilä ilmoitti valittavansa tuomiosta.


title: Veera Roos

text: Veera Armida Roos os. "Juvelius" (7. tammikuuta 1882 Jyväskylä – 28. huhtikuuta 1961 Jyväskylä) oli suomalainen näytelmäkirjailija ja kirjallisuuden suomentaja.


title: Veera Roos

text: Hänellä oli seitsemän sisarusta, joista tunnettuja ovat kirjallisuuden tutkija J. W. Juvelius (1863–1927), kirjailija Valter Juva (1865–1922), vankilanjohtaja V. O. Juvelius (1869–1937), lähetyssaarnaaja ja diakoni Ester Juvelius (1876–1962) sekä kirjailija Siiri Juva (1886–1974).


title: Charvel

text: Charvel on Wayne Charvel 70-luvulla perustama yhdysvaltalainen sähkökitaroita valmistava yritys. Charvel kitarat tulivat tunnetuiksi 80-luvulla monien huippukitaristien soittimena. Kuuluisimpia Charveleita käyttäneitä kitaristeja ovat Edward Van Halen (Van Halen), Richie Sambora (Bon Jovi), Warren DeMartini (Ratt), Jake E. Lee (Ozzy Osbourne), Vinnie Vincent (KISS), Eddie Ojeda (Twisted Sister), George Lynch (Dokken), Allan Holdsworth.


title: Charvel

text: San Dimas Pro-Mods


title: Charvel

text: USA Production Models


title: Gustaf Rancken (s. 1837)

text: Gustaf Rancken (14. helmikuuta 1837 Maaria – 17. heinäkuuta 1895 Helsinki) oli suomalainen pappi ja Suomen senaatin esittelijäsihteeri.


title: Gustaf Rancken (s. 1837)

text: Ranckenin vanhemmat olivat kirkkoherra Fredrik Wilhelm Rancken ja Johanna Elisabet Ekman. Hän pääsi ylioppilaaksi 1857 Turun lukiosta ja valmistui filosofian kandidaatiksi ja maisteriksi 1864 sekä teologian kandidaatiksi 1875. Rancken vihittiin papiksi 1875. Hän teki opintomatkan Saksaan ja Sveitsiin 1878–1879.


title: Gustaf Rancken (s. 1837)

text: Rancken toimi Helsingin normaalikoulun opettajana 1865–1867, Helsingin yliopiston konsistorin amanuenssina 1868–1881 ja samalla kouluasiain ylihallituksen vt. notaarina 1870–1872, Helsingin ruotsalaisen reaalilyseon uskonnon opettajana 1873–1876 sekä Suomen kaartin pataljoonan pastorina 1876–1881. Viimeksi Rancken toimi Suomen senaatin kirkollistoimituskunnan esittelijäsihteerinä 1882–1895. Rancken osallistui Suomen kaartin mukana Venäjän–Turkin sotaan 1877–1878, ja hän sai sotarovastin arvon 1880.


title: Gustaf Rancken (s. 1837)

text: Gustaf Rancken oli naimisissa vuosina 1869–1884 Fanny Wilhelmina Charlotta Jägerhornin (k. 1884) kanssa. Heillä oli seitsemän lasta, joista kaksi kuoli pieninä.


title: Minä olen muistanut (Kaija Koon albumi)

text: Minä olen muistanut on Kaija Koon kokoelma-albumi vuodelta 2006.


title: Nordenstamin senaatti

text: Nordenstamin senaatti oli Suomen senaatti vuosina 1858–1882. Talousosaston varapuheenjohtaja toimi Johan Mauritz Nordenstam, joka oli viran kaikkein pitkäaikaisin haltija.


title: Nordenstamin senaatti

text: Tänä aikana perustettiin maanviljelystoimituskunta 17.9.1860. Rahavaraintoimituskunta oli vuosina 1863–1869 jaettuna kahteen eri osastoon. Vuoden 1869 asetuksessa kaikkien toimituskuntien nimiä vähän muutettiin. Siten rahavaraintoimituskunnasta tuli valtiovaraintoimituskunta, kansliatoimituskunnasta siviilitoimituskunta jne. Vakiintuneeseen tehtäväjakoon toimituskuntien välillä ei tällöin käytännössä tullut mitään muutoksia, vanhat ja (v. 1809 jälkeen tulleet) uudet tehtävät vain kirjattiin nyt asetukseen.


title: Heere Heeresma

text: Simon Heere Heeresma (9. maaliskuuta 1932 – 26. kesäkuuta 2011) oli hollantilainen kirjailija ja runoilija.


title: Heere Heeresma

text: Heeresma syntyi Amsterdamissa. Hänen ensimmäinen runokokoelmansa, joka oli nimeltään "Kinderkamer", julkaistiin vuonna 1954. Hänen läpimurtonsa tapahtui kuitenkin 1960- ja 1970-luvuilla, kun hän oli "Provo"-liikkeen jäsen.


title: Heere Heeresma

text: Heeresma kuoli 79 vuoden iässä Larenissa.


title: Pohjois-Karjala (täsmennyssivu)

text: Pohjois-Karjala voi tarkoittaa seuraavia asioita:


title: Samuel J. Tilden

text: Samuel Jones Tilden (9. helmikuuta 1814 – 4. elokuuta 1886) oli yhdysvaltalainen demokraattipoliitikko. Hän oli New Yorkin kuvernööri 1875–1876 ja demokraattisen puolueen presidenttiehdokas 1876.


title: Samuel J. Tilden

text: Tilden opiskeli lakimieheksi Yalen yliopistossa ja New Yorkin kaupunginyliopistossa. Valmistuttuaan lakimieheksi Tilden alkoi osallistumaan politiikkaan. Yhdysvaltain sisällissodassa Tilden tuki pohjoisvaltioita. Vuosina 1865-75 Tilden oli murrosvaiheessa eläneen demokraattipuolueen New Yorkin osavaltion osaston puheenjohtaja. Puheenjohtajana ollessaan Tildenillä oli merkittävä rooli niin kutsutun Tweedin ringin, johon kuuluneet poliitikot olivat huijanneet New Yorkin kaupungilta kymmeniä miljoonia dollareita, paljastamisessa.


title: Samuel J. Tilden

text: Vuosina 1875-76 toimi New Yorkin kuvernöörinä. Kuvernöörinä ollessaan Tilden sai kansallista huomiota paljastaessaan jälleen kerran korruptoituneiden poliitikkojen ryhmän.


title: Samuel J. Tilden

text: Tilden oli demokraattisen puolueen presidenttiehdokas vuonna 1876. Tilden sai enemmän ääniä kuin vastaehdokas, republikaanien Rutherford B. Hayes, mutta ei kuitenkaan voittanut vaaleja. Ääntenlaskuun liittyneiden kiistojen takia äänestyksen lopputuloksen ratkaisi lopulta kongressin nimittämä erityiskomissio. Republikaanit ja demokraatit tekivät lopulta salaisen sopimuksen, jossa Hayes julistettaisiin vaalien voittajaksi, mutta republikaanit suostuisivat tiettyihin demokraattipuolueen poliittisiin vaatimuksiin. Tildenkin hyväksyi tämän sopimuksen, koska hän halusi välttää tilanteen, jossa epäselvyys vaalien voittajasta olisi johtanut väkivaltaisuuksiin.


title: Samuel J. Tilden

text: Presidentinvaalien jälkeen Tilden vetäytyi päivänpolitiikasta, mutta jatkoi vaikuttamista demokraattisen puolueen kulisseissa. Tilden kuoli 4. elokuuta 1886.


title: Samuel J. Tilden

text: Tilden, joka oli elämänsä aikana kerryttänyt huomattavan omaisuuden, lahjoiti testamentissaan suurimman osan varallisuudestaan säätiölle, joka sai tehtäväkseen perustaa New Yorkiin avoimen kirjaston.


title: Alice Playten

text: Alice Playten (28. elokuuta 1947 – 25. kesäkuuta 2011) oli yhdysvaltalainen näyttelijä ja laulaja.


title: Alice Playten

text: Alice Plotkin syntyi New Yorkissa. Hän aloitti uransa Broadway-musikaalissa "" (1959). Hänen muita musikaalitöitään ovat "Oliver!", "Henry, Sweet Henry", "Hello, Dolly!", "Rumors", "Seussical" ja "Caroline, or Change".


title: Alice Playten

text: Hänen off-Broadway -töitään ovat "Promenade", "The Last Sweet Days of Isaac", "Up from Paradise", "Sister Mary Ignatius Explains It All for You", "Spoils of War", "Four Short Operas", "First Lady Suite", "A Flea in Her Ear" ja "National Lampoon's Lemmings".Playten kuoli 25. kesäkuuta 2011 sydämen vajaatoimintaan 63-vuotiaana Manhattanilla.


title: Statuomania

text: Statuomania on innostusta pystyttää julkisia patsaita ja veistoksia. Se yhdistetään varsinkin länsimaiden kansallisiin hankkeisiin liittyvään aktiiviseen monumenttitoimintaan. Patsasvillitys voi sisältää erilaisia suurmiespatsaita, sankaripatsaita, muistomerkkejä tai monumentteja ja niihin liittyviä erilaisia muistotilaisuuksia.


title: Statuomania

text: Statuomania oli osa kansallisvaltioille kehitettyjä tunnusmerkkejä ja perinteitä, kuten kansallisjuhlia, sodissa kaatuneiden seremonioita, lippuja, kansallislauluja, urheilukipailuja ja vastaavia.


title: Statuomania

text: Myös Suomessa luotiin 1800-luvun lopulla ja 1900-luvun alussa omaa suurmieskaanonia. Innokkuus monumenttien pystyttämiseen ei kuitenkaan lakannut tämän ajankohdan jälkeen, vaan henkilöitä on muistettu myöhemminkin patsashankkeilla.


title: Statuomania

text: Statuomania liittyy kansallisvaltioiden ja nationalismin syntyyn sekä kehitykseen 1800-luvulta alkaen. Kirjassaan "The Invention of Tradition" (Perinteen keksiminen, 1983, ei suom.) Eric Hobsbawm kohdistaa mielenkiintonsa erityisesti vuosien 1870–1914 väliseen ajanjaksoon. Hänen mukaansa ajankohdan perinteiden keksimisessä kolme uudistusta olivat keskeisiä: perusopetuksen järjestäminen, julkisten seremonioiden organisoiminen ja julkisten monumenttien massatuottaminen. Näistä viimeistä on lähestytty juuri statuomanian käsitteen avulla. Kouluopetus, julkiset juhlamenot ja muistomerkkien pystyttämiset edistivät tehokkaasti yhteisöllisyyttä ja ryhmäidentiteettiä sekä tuottivat ja siirsivät perinteitä.


title: Statuomania

text: Patsaiden määrän lisäännyttyä kaupungeissa niistä alettiin kiistellä varsinkin ensimmäistä maailmansotaa edeltävinä vuosikymmeninä vuoteen 1914 asti. Patsaiden määrää ja laatua alettiin arvostella ”statuofobien” alkaessa vastustamaan patsasvillitystä. Esimerkiksi Pariisissa arveltiin olevan pelkästään vuonna 1913 30 valmistumassa olevaa julkista patsasta, jotka odottivat jalustaa ja sijoitustaan.


title: Statuomania

text: Taidehistorioitsija, valtioneuvos ja professori Eliel Aspelin vaikutti erityisesti Suomalaisen puolueen oppi-isäksi tehdyn Snellmanin kuvien tuotantoon ja vastaanottoon. Hän seurasi, arvioi, keräsi ja pani alulle Snellman-kuvia, joiden tekemiseen Aspelin kannusti Johannes Takasta ja Emil Wikströmiä. Aspelin matkusteli Saksassa kiinnittäen huomiota nousevaan statuomaniaan. Hänelle myönnettiin 1910-luvulla ansioistaan Kuvanveistäjäliiton kunniajäsenyys.


title: Statuomania

text: Ensimmäinen suurmiespatsas Suomessa oli C.E. Sjöstrandin tekemä "Porthanin patsas" Turussa (1864) ja sitä seurasivat muun muassa "Franzénin patsas" Oulussa (1881), "J. L. Runebergin patsas" (1885) Helsingissä ja Pietari Brahen patsaat (1888) Turussa ja Raahessa.


title: Statuomania

text:
Patsastuotannon keskus ei sen alkuvaiheessa ollut yksiselitteisesti Turku tai Helsinki. Kansallisen innostuksen yleistyessä kaupungit halusivat nostaa profiiliaan julkisilla veistoksilla kilpailemalla siitä, kuka sai omia itselleen kunkin suurmiehen. Kuvanveistäjiä työllisti sisällissodan jälkeen lisääntynyt sankari- ja vapaussotapatsaiden kysyntä, joka kasvoi niin suureksi, että kuvanveistäjät pystyivät sitä hädin tuskin tyydyttämään. Myös toisen maailmansodan jälkeen 1940- ja 1950-luvuilla sotamuistomerkkien ja sankaripatsaiden kysyntä kasvoi.
1960-luvulta lähtien alkoivat yleistyä abstraktit muodot muistomerkeissä. Viime aikoina perinteisistä patsaista on siirrytty julkisen tilan ja ympäristön taiteeseen.


title: Broadway

text: Broadway voi tarkoittaa esimerkiksi:


title: Broadway

text: Pohjois-Amerikka:


title: Broadway

text: Britteinsaarilla:


title: Broadway

text: Pohjois-Amerikassa:


title: Broadway

text: Muualla:Pohjois-Amerikassa


title: Broadway

text: Muualla:


title: Uncensored

text: Uncensored on Mötley Crüen vuonna 1986 julkaisema kotivideo. Se sisältää Los Angelesissa kuvattuja yhtyeen haastatteluja sekä 5 musiikkivideota. Näiden lisäksi väläytetään kahta ennenjulkaisematonta videota yhtyeen live-esityksistä kappaleista "Take Me to the Top" ja "Public Enemy #1". Videota ei ole uudelleenjulkaistu DVD:llä.


title: INRI (Psyclon Ninen albumi)

text: INRI on Psyclon Ninen toinen studioalbumi, joka julkaistiin 26. huhtikuuta 2005. Albumin nimi tulee latinasta, ja tarkoittaa suomennettuna "Jeesus Nasaretilainen, Juutalaisten kuningas". Albumin kappaleet ovat sanoituksiltaan synkkiä, ja aihepiirinä toimivat uskonnot. Albumin kansikuva on jouduttu vaihtamaan, koska se sisälsi liikaa alastomuutta, eikä myynti olisi ollut mahdollista kuin Euroopassa. Nyt levyn kannessa onkin nähtävissä yhtyeen logo, jonka alla veriset siivet.


title: Ísafjarðarbær

text: Ísafjarðarbær on kunta pohjoisessa Islannissa Länsivuonoilla. Kunnassa asuu 3 824 ihmistä (1. tammikuuta 2011) ja sen pinta–ala on 2,416 km². Kunta muodostettiin vuonna 1996 Flateyrarhreppurin, Ísafjörðurin, Mosvallahreppurin, Mýrahreppurin, Suðureyrarhreppurin ja Þingeyrarhreppurin kunnista.


title: Porkka Playboys

text: Porkka Playboys on suomalainen katusoittajista koostuva yhtye, joka perustettiin vuonna 2006 porilaisen vapaan ammattiteatteriryhmä Rakastajat-teatterin stand up -klubien (Rakastajien Ratto-klubi) housebändiksi. Tuolloin kyseessä oli duo, jonka jäsenet olivat Jami Westergård ja Niko Huttunen. Duo esitti cover-kappaleita polkuharmoonisäestyksellä. Myöhemmin mukaan tulivat Joona Kukkola sekä Petteri Hyvärinen ja bändi irtautui Rakastajat-teatterista.


title: Porkka Playboys

text: Porkka Playboys esiintyi kadulla ensimmäisen kerran Porissa kesällä 2008. Tuolloin soitinvalikoima oli jo muuttunut - nelikko lauloi kolmi- ja neliäänisesti sekä polkuharmoonien sijaan soitti mm. harmonikkakotelosta rakennettuja rumpuja, kitaraa, mandoliinia, hanuria, saksofonia, trumpettia, melodikaa sekä erinäisiä rytmisoittimia. Porkka Playboys voitti Faces-festivaaleilla järjestetyn katusoiton Suomen mestaruuden vuonna 2009.


title: Porkka Playboys

text: Porkka Playboys sai maailmanlaajuista huomiota 8.6.2011 YouTubessa julkaisemansa, ruosteisessa Volkswagen Polossa keskellä syksyistä peltomaisemaa kuvatun Bohemian Rhapsody -videon (alkuperäisesittäjä Queen) myötä. Alkuperäisidea videoon tuli Ilkka Toloselta ja videon kuvasi sekä ohjasi Antti Koivisto. Porkka Playboys on julkaissut myös Ace of Spades -videon (alkuperäisesittäjä Motörhead).


title: Porkka Playboys

text: Nimensä yhtye on ottanut Porin Pormestarinluodon kaupunginosan lempinimestä.


title: Crwn Thy Frnicatr

text: Crwn Thy Frnicatr on Psyclon Ninen kolmas studioalbumi, joka julkaistiin 23. lokakuuta 2006. Albumin kannessa lukee englanniksi "All those who stand before me shall be judged." (suom. Kaikki edessäni seisovat tullaan tuomitsemaan.)"Evangelium Di Silenti" on Metropolis Recordsin julkaisussa piilotettu kappale, joka alkaa 8:54 kohtalla "The Purging (A Revelation of Pain)" kappaletta, yli 4 minuutin hiljaisuuden jälkeen.


title: Danica Radojčić

text:
Danica Radojičić (; s. 9. elokuuta 1989 Belgrad, Serbian sosialistinen tasavalta, Jugoslavia) (taiteilijanimeltään Nina) on serbialainen laulaja.
Nina edusti Serbiaa Eurovision laulukilpailussa 2011 kappaleella "Čaroban" ja sijoittui 14. sijalle 85 pisteellä.


title: Sven Bärtschi

text: Sven Bärtschi (s. 5. lokakuuta 1992 Langenthal, Sveitsi) on sveitsiläinen jääkiekkoilija, joka pelaa NHL-joukkue Vancouver Canucksin organisaatiossa. Calgary Flames varasi hänet ensimmäisellä kierroksella 13. pelaajana . Hänen vahvuuksiin kuuluu kiekolliset taidot, hyökkäyspään pelaaminen, ahkera työntekeminen ja ruuhkapelaaminen. Bärtschillä on sekä hyvän pelintekijän että maalintekijän ominaisuuksia. Hänen kokonsa ei ole kuitenkaan ihanteellinen NHL:ään. Bärtschillä on puutteita myös fysiikassa.


title: Sven Bärtschi

text: Bärtschi on kotikaupunkinsa joukkueen SC Langenthalin kasvatti. Hän pelasi joukkueessa ensimmäiset miesten pelinsä 16-vuotiaana kaudella 2008–2009 Sveitsin toiseksi korkeimmalla sarjatasolla National League B:ssä. Toukokuussa 2009 Bärtschi teki vuoden mittaisen jatkosopimuksen Langenthalin kanssa. Kaudella 2009–2010 hän pelasi NLB:ssä 37 runkosarjaottelua tehopistein 6+6=12 sekä seitsemän playoff-ottelua tehden kolme syöttöpistettä. Bärtschi edusti vielä A-nuorissa Langenthalin lisäksi myös EV Zugia.


title: Sven Bärtschi

text: Kesällä 2010 WHL-joukkue Portland Winterhawks varasi Bärtschin seitsemäntenä pelaajana . Hän siirtyi joukkueeseen kaudeksi 2010–2011 ja teki 66 runkosarjaottelussa tehot 34+51=85. Bärtschi oli Winterhawksin toiseksi paras pistemies Ryan Johansenin jälkeen, ellei kesken kauden Vancouver Giantsista siirtyneen Craig Cunninghamin WHL:n yhteistehoja lasketa. Hän oli koko WHL:n eniten pisteitä, maaleja ja syöttöjä tehnyt tulokas.


title: Sven Bärtschi

text: Calgary Flames varasi Bärtschin NHL:n varaustilaisuuden 13. pelaajana kesällä 2011. Hänestä tuli kaikkien aikojen toiseksi korkeimmalla numerolla NHL:ään varattu sveitsiläispelaaja. Ennätys on Bärtschin Winterhawksissa ja ikäkausimaajoukkueissa pelanneen joukkuetoverin Nino Niederreiterin hallussa, joka varattiin viidentenä pelaajana New York Islandersiin kesällä .


title: Sven Bärtschi

text: Bärtschi teki Flamesin kanssa kolmivuotisen tulokassopimuksen jo varauksensa jälkeen heinäkuussa 2011, mutta hän pelasi ensimmäisen sopimuskautensa 2011–2012 vielä suurimmaksi osaksi WHL:ssä, sillä Bärtschi palautettiin harjoitusleirin päätteeksi WHL:ään. Hän oli tehoilla 33+61=94 Winterhawksin toiseksi paras pistemies Ty Rattien jälkeen ja sijoittui koko WHL:n pistepörssissä kymmenenneksi. Bärtschi voitti myös koko kevään 2012 pudotuspelien piste- ja syöttöpörssin tehoilla 14+20=34. Hänet valittiin kauden päätteeksi WHL:n läntisen konferenssin toiseen tähdistökentälliseen. Bärtschi valittiin kauden aikana myös kolmesti liigan viikon pelaajaksi ja palkittiin Winterhawksin arvokkaimpana pelaajana.


title: Sven Bärtschi

text: Bärtschi pelasi kauden 2011–2012 aikana myös viisi NHL-ottelua Flamesissa tehden niissä kolme maalia, kun joukkue kutsui hänet hätäavuksi WHL:stä. Bärtschi pelasi ensimmäisen NHL-ottelunsa 9. maaliskuuta 2012 Winnipeg Jetsiä vastaan ja hänen NHL-uransa avausmaali syntyi kaksi päivää myöhemmin 11. maaliskuuta vieraissa Minnesota Wildin Matt Hackettin taakse.


title: Sven Bärtschi

text: Syksyn 2012 harjoitusleirin päätteeksi Bärtschi siirrettiin Flamesin farmijoukkue Abbotsford Heatiin, AHL:ään.


title: Sven Bärtschi

text: Bärtschi pelasi alle 20-vuotiaiden MM-kilpailuissa vuosina 2011 ja 2012, joista jälkimmäinen turnaus jäi Sveitsin varakapteenina toimineelle Bärtschille loukkaantumisen takia vain kahden ottelun mittaiseksi. Hän pelasi myös alle 18-vuotiaiden MM-kilpailuissa vuosina 2009 ja 2010, joista jälkimmäisessä turnauksessa Bärtschi valittiin Sveitsin top-3-pelaajaksi.


title: Ida Godenhjelm

text: Ida Gustava Godenhjelm (o.s. Lindroos; 1. heinäkuuta 1837 Helsinki – 26. kesäkuuta 1913 Helsinki) oli suomalainen opettaja.


title: Ida Godenhjelm

text: Godenhjelmin vanhemmat olivat tullipäällysmies Abraham Lindroos ja Gustafva Laurén. Hän kävi Helsingissä yksityistä tyttöoppilaitosta. Häntä ei voitu ottaa Helsingin ruotsalaiseen tyttökouluun, koska hänellä ei ollut säätyläistaustaa. Hän opiskeli myös itsekseen, valmistuen opettajaksi ja työskennellen Aurora Karamzinin ylläpitämässä lastenkodissa. Karamzin kustansi hänelle opintomatkan Saksaan 1861-1862. Sieltä palattuaan hän perusti lastentarhan ja pienten lasten koulun Friedrich Fröbelin järjestelmän mukaisesti.


title: Ida Godenhjelm

text: Vuonna 1867 hän meni naimisiin B. F. Godenhjelmin kanssa, omaksui suomalaiskansallisia ajatuksia ja suomen kielen sekä perusti miehensä kanssa Helsinkiin ensimmäisen suomenkielisen tyttökoulun 1869. Siihen liitettiin vuonna 1881 Suomalainen jatko-opisto ja toimi siellä vuoteen 1905. Godenhjelm toimi opettajana ja opettajaharjoittelijoiden ohjaajana näissä oppilaitoksissa. Hän toimitti sisarensa Minnan kanssa, joka oli Julius Krohnin toinen puoliso, vuodesta 1873 vuoteen 1880 saakka suosittua "Pääskynen"-nimistä lastenlehteä.


title: We the Fallen

text: We the Fallen on Psyclon Ninen neljäs studioalbumi, joka julkaistiin 8. syyskuuta 2009. Albumilla esiintyvät ensimmäistä kertaa Psyclon Ninen uudet jäsenet Vlixx ja Jon Siren. Albumin aihepiiri keskittyy rakkauteen ja parisuhteeseen synkältä kannalta.


title: We the Fallen

text: Albumin julkaisun jälkeen vuonna 2010 yhtye hajosi laulajan Nero Bellumin huumeriippuvuuden ja huhutun huijauksen takia.


title: Jonas Valančiūnas

text: Jonas Valančiūnas (s. 6. toukokuuta 1992 Utena) on liettualainen koripalloilija, joka edustaa Toronto Raptorsia.


title: Jonas Valančiūnas

text: Valančiūnas pelasi koripalloa BC Lietuvos Rytasin juniorijoukkueissa, joista hän siirtyi BC Perlasiin vuonna 2008. Hän edusti seuraa tammikuuhun 2010 asti, jolloin hän palasi Rytasiin. Kaudella 2010–2011 Valančiūnas pelasi ensimmäistä kertaa Euroliigaa. Hän osallistui NBA:n vuoden varaustilaisuuteen, jossa Toronto Raptors varasi hänet tilaisuuden viidentenä pelaajana. Samalla hänestä tuli pienimmällä varausnumerolla varattu liettualainen. Valančiūnas pelasi kauden 2011–2012 vielä Rytasissa, mutta siirtyi Torontoon heinäkuussa 2012.


title: Jonas Valančiūnas

text: Elokuussa 2015 Valančiūnas teki Raptorsin kanssa nelivuotisen ja arvioiden mukaan 64–70 miljoonan dollarin arvoisen jatkosopimuksen. Syyskuussa hän saavutti Liettuan maajoukkueessa EM-hopeaa, ja hänet valittiin EM-turnauksen tähdistökentälliseen.


title: Forest Lawn Memorial Park (Glendale)

text: Forest Lawn Memorial Park on yksityisomistuksessa oleva yleinen hautausmaa Glendalessa, Los Angelesin piirikunnassa, Kaliforniassa, Yhdysvalloissa. Glendalen Forest Lawn Memorial Park on alkuperäinen Forest Lawn Memorial-Parks & Mortuaries -hautausmaaketjun hautausmaa. Muita Forest Lawn Memorial Parkeja on perustettu Hollywood Hillsin kaupunginosaan, Los Angelesin kaupunkiin (Hollywood Hillsin Forest Lawn Memorial Park, joka usein virheellisesti sekoitetaan Glendalen Forest Lawniin) sekä Long Beachin, Cypressin, Covinan ja Cathedral Cityn kaupunkeihin. Kaikki hautausmaat sijaitsevat Etelä-Kaliforniassa. Forest Lawniin on haudattu enimmäkseen kuuluisuuksia.


title: Forest Lawn Memorial Park (Glendale)

text: Forest Lawn perustettiin vuonna 1906. Hautausmaan perusti ryhmä liikemiehiä San Franciscosta. Hautausmaan varhainen johtaja (vuodesta 1917 kuolemaansa 1966 asti) tohtori Hubert Eatonin (1881–1966) mielestä useimmat hautausmaat olivat "rumia ja masentavia kivikenttiä" ja loi hautausmaan, joka vastasi hänen optimistista näkökulmaansa; suuri puisto ilman mitään epämuodostuneita monumentteja ja muita merkkejä maallisesta kuolemasta ja sen sijaan täynnä korkeuksiin kohoavia puita, laajoja ruohokenttiä, loiskuvia suihkulähteitä, kauniita veistoksia ja muistoarkkitehtuuria. Eatonin kuoltua vuonna 1966 hänet haudattiin omalle hautausmaalleen "Memorial Court of Honoriin", Suureen mausoleumiin.


title: Forest Lawn Memorial Park (Glendale)

text: Useimpien hauta-alueiden nimet ovat eloisia: "Eventide", "Babyland" (pikkulapsille, sydämen muotoinen alue), "Graceland", "Inspiration Slope", "Slumberland" (lapsille ja nuorille), "Sweet Memories", "Vesperland", "Borderland" (hautausmaan kärjessä) ja "Dawn of Tomorrow".


title: Forest Lawn Memorial Park (Glendale)

text: Kuudessa Forest Lawnin hautausmaassa on noin 1 500 veistosta yhteensä ja noin 10% niistä ovat jäljennöksiä kuuluisista taidetöistä. Leonardo da Vincin "Pyhä ehtoollinen" on kuvattuna värillisessä lasissa "Memorial Court of Honorin" alueella "eloisissa, hehkuvissa ja kestävissä väreissä". Siellä on myös muutamia jäljennöksiä renessanssiajan veistoksia alkuperäismitoissaan, kuten Michelangelon "Daavid" ja "Mooses". Tämä hautausmaa on ainoa paikka maailmassa, joka sisältää täyden kokoelman jäljennöksiä Michelangelon veistoksista, jotka on valmistettu Michelangelon käyttämästä Carraran marmorista.


title: Forest Lawn Memorial Park (Glendale)

text: Forest Lawnissa on kolme lahkotonta kappelia: "The Little Church of the Flowers", "The Wee Kirk o' the Heather" ja "The Church of the Recessional", jotka kaikki ovat tarkkoja jäljennöksiä kuuluisista eurooppalaisista kirkoista. Yli 60 000 ihmistä on vihitty siellä (kuten presidentti Ronald Reagan ja näyttelijätär Jane Wyman The Wee Kirk o' the Heatherin kappelissa 26. tammikuuta vuonna 1940). Yli 250 000 ihmistä on haudattu Forest Lawniin ja yli miljoona ihmistä vierailee hautausmaalla joka vuosi. Jopa paavi Johannes Paavali II vieraili hautausmaalla hänen Los Angeles-vierailullaan.


title: Forest Lawn Memorial Park (Glendale)

text: Forest Lawn on myös hyvin isänmaallinen: Court of Freedomin alue ja sen suuri mosaiikki Yhdysvaltojen itsenäisyysjulistuksen allekirjoituksesta, jonka on tehnyt yhdysvaltalainen taiteilija John Trumbull (1756–1843) sekä 13 jalkaa (4 metriä) korkea patsas George Washingtonista. Hall of the Crucifixionissa olevassa näyttelyssä on puolalaisen taiteilijan Jan Stykan (1858–1925) maalama panoraamamaalaus nimeltään "Ristiinnaulitseminen" ("The Crucifixion"). Se on maailman suurin uskonnollinen maalaus mitoillaan 195 jalkaa (59 metriä) leveä ja 45 jalkaa (14 metriä) korkea. Forest Lawnin pääportti – Glendale esittää niiden olevan maailman suurimmat koristeelliset rautaportit – sijaitsee osoitteessa 1712 South Glendale Avenue, Glendale, Kalifornia.


title: Forest Lawn Memorial Park (Glendale)

text: Forest Lawnin 300 hehtaarin (1,2 km²) suuret maisemalliset alueet ja temaattiset veistokset olivat inspiraatio Evelyn Waughin satiiriselle novellille "Rakkaamme" ("The Loved One", 1948) ja Jessica Mitfordin (1917–1996) purevalle "The American Way of Death" (1963) -kirjoille.


title: Forest Lawn Memorial Park (Glendale)

text: Hautausmaan haudattujen joukossa on monia tärkeitä ja kuuluisia henkilöitä, kuten näyttelijöitä, ohjaajia ja tuottajia viihdeteollisuudesta ja heidän sukulaisiaan. Tämä hautausmaa on esimerkiksi viimeinen leposija Humphrey Bogartille, Jean Harlowille, Lon Chaney vanhemmalle, Clark Gablelle, Carole Lombardille ja Mary Pickfordille, jotka lepäävät yksityisyydessä; heidän hautansa (mausoleumissa olevissa yksityishuoneissa) ovat portitettuja tai pienen puutarhan ympäröimiä, joihin yleisö ei pääse. Myös osa hautauspaikoista on suljettu yleisön silmiltä.


title: Forest Lawn Memorial Park (Glendale)

text: Vuonna 2009 hautausmaasta tuli voimakkaan median keskipiste, kun Forest Lawnista tuli poptähti Michael Jacksonin viimeinen leposija. Jackson lepää omassa rauhassaan, yksityishuoneessaan Holly Terracessa, Suuressa mausoleumissa. Jacksonin joskus luullaan olevan haudattu Hollywood Hillsin Forest Lawniin, mutta siellä pidettiin vain hänen hautajaisensa, Hall of Libertyssä 7. heinäkuuta vuonna 2009 (itse hautaus oli vasta 3. syyskuuta 2009 Glendalen Forest Lawnissa). Myös elokuvalegenda Elizabeth Taylor haudattiin hautausmaalle vuonna 2011.


title: Forest Lawn Memorial Park (Glendale)

text: Forest Lawn Museo (The Forest Lawn Museum) on Forest Lawnissa sijaitseva museo, jossa on näyteillä paljon taidetta ja artefaktia, jotka Hubert Eaton on kerännyt. Museossa on taidetta, joka edustaa tiettyjä paikkoja ja ihmisiä ympäri maailman. Siellä on omat osat Intialle, Afrikalle, Lähi-idälle, Itä- ja Kaakkois-Aasialle, Yhdysvalloille, Etelä-Amerikalle, Australialle ja Euroopalle. Kokoelma sisältää maalauksia, värillistä lasitaidetta (mosaiikkeina), länsimaista pronssitaidetta, Amerikan historiallista artefaktia, kolikkoja, joita mainitaan Raamatussa, tarkat jäljennökset Ison-Britannian kruununjalokivistä, maailman kulttuurin artefakteja ja yksi Pääsiäissaaren patsaista, joka pelastettiin laivan pohjalta, jota pidettiin painona. Se on nimetty Henryksi.


title: Van Damme

text: Van Damme on seuraavien henkilöiden suku- tai taiteilijanimi:


title: Metropolisin ja Hastingsin algoritmi

text: Metropolisin ja Hastingsin algoritmi on Markovin ketjuun perustuva Monte Carlo -algoritmi. Se on näytteistysalgoritmi, eli sen avulla voidaan generoida likimäärin tietyn todennäköisyysjakauman mukaisesti jakautunut luku- tai vektorijoukko. Generoitua joukkoa voidaan käyttää esimerkiksi Monte Carlo -integroinnissa.


title: Metropolisin ja Hastingsin algoritmi

text: Metropolisin ja Hastingsin algoritmilla voidaan periaatteessa generoida näytteitä mistä tahansa jakaumasta, kunhan jakauman tiheysfunktion arvot voidaan laskea missä tahansa tila-avaruuden pisteessä. Tiheysfunktio saa myös olla normalisoimaton eli sen integraalin (jatkuvan tila-avaruuden tapauksessa) tai summan (diskreetin tila-avaruuden tapauksessa) koko tila-avaruuden yli ei tarvitse olla yksi. Algoritmi on erityisen hyödyllinen bayesläisessä tilastotieteessä, jossa esiintyy usein analyyttiseltä muodoltaan hyvin monimutkaisia todennäköisyysjakaumia.


title: Metropolisin ja Hastingsin algoritmi

text: Hyvin tunnettu Gibbsin näytteistysalgoritmi on erikoistapaus Metropolisin ja Hastingsin algoritmista. Se on laskennallisesti tehokas mutta vaatii jakaumalta tiettyjä lisäominaisuuksia.


title: Metropolisin ja Hastingsin algoritmi

text: Simuloitavaa jakaumaa kutsutaan kohdejakaumaksi ja merkitään formula_1. Se saa siis olla normalisoimaton. Algoritmi tuottaa realisoituman sellaiselle Markovin ketjulle, jonka invariantti jakauma kohdejakauma on. Ketjun generoimiseksi on generoitava toinen Markovin ketju, ja sen siirtymätodennäköisyyttä pisteestä formula_2 pisteeseen formula_3 merkitään tässä formula_4. Funktio formula_4 on tiheysfunktio muuttujan formula_3 suhteen, ja sitä kutsutaan ehdokasjakaumaksi. Tämän ketjun määrittelevä ehdokasjakauma voidaan valita mielivaltaisesti, kunhan siitä voidaan (jollakin tähän algoritmiin liittymättömällä tavalla) generoida näytteitä kaikilla nykyisen tilan formula_2 arvoilla ja kunhan ehdokasjakauman kantaja sisältää kohdejakauman kantajan. Ehdokasjakauman valinta tosin vaikuttaa huomattavasti algoritmin laskennalliseen tehokkuuteen.


title: Metropolisin ja Hastingsin algoritmi

text: Metropolisin ja Hastingsin algoritmi tarvittavan Markovin ketjun generoimiseen on seuraava: Jos ollaan ketjun alussa, ketjulle on määrättävä alkuarvo sellaiseen pisteeseen, että simuloitava tiheys on siinä nollasta poikkeava. Näin ollen ketjulla on olemassa jokin tila. Olkoon nyt formula_2 ketjun nykyinen tila. Generoidaan ehdokasjakaumasta formula_9 satunnaisluku, jota kutsutaan ehdokasarvoksi ja merkitään formula_3. Kutsutaan nyt Metropolisin ja Hastingsin suhteeksi lukua


title: Metropolisin ja Hastingsin algoritmi

text: Seuraavaksi generoidaan satunnaisluku formula_12 tasajakaumasta formula_13. Jos pätee formula_14, niin sanotaan, että ehdokasarvo hyväksytään, ja asetetaan ketjun seuraavaksi tilaksi ehdokasarvo formula_3. Muutoin ehdokasarvo hylätään ja asetetaan ketjun seuraavaksi tilaksi nykyisen tilan arvo formula_2. Ehdokasarvon hyväksymisen todennäköisyys on siis


title: Metropolisin ja Hastingsin algoritmi

text: Koska ketjun alkupää saattaa riippua voimakkaasti ketjun alkuarvosta, alusta on yleensä syytä poistaa joitakin arvoja. Alkuosan poikkeamista muun ketjun jakaumasta kutsutaan burn in -ilmiöksi. Näin muodostetun ketjun tiloista muodostuu vaaditut ehdot täyttävän Markovin ketjun realisoituma.


title: Metropolisin ja Hastingsin algoritmi

text: Vaikka ehdokasjakaumalla ei teoriassa juuri ole rajoitteita, algoritmin suorituskyvyn kannalta ehdokasjakauman valinta voi olla hyvin kriittinen. Tavallisia ovat esimerkiksi riippumattomaan satunnaisjonoon sekä satunnaiskulkuun perustuvat Metropolisin ja Hastingsin algoritmit.


title: Metropolisin ja Hastingsin algoritmi

text:
Satunnaiskulkuun perustuvassa Metropolisin ja Hastingsin algoritmissa ehdokasarvo generoidaan lausekkeella
missä formula_19 on generoitu jostakin ketjun tilasta riippumattomasta jakaumasta. Tavallisin on normaali satunnaiskulku, jossa luvut formula_19 generoidaan nollakeskisestä normaalijakaumasta. Tällöin ehdokasketju on symmetrinen ehdon formula_21 mielessä, joten Metropolisin ja Hastingsin suhde on


title: Metropolisin ja Hastingsin algoritmi

text: Käytännössä ei koskaan voida varmasti todeta, että jokin Metropolisin ja Hastingsin algoritmin tuottama Markovin ketju simuloi hyvin kohdejakaumaa. Usein luotettavin keino on näytehistorioitten silmämääräinen tarkastelu. Näytehistoria on kuvaaja ketjun tilan arvoista tilan indeksien ("ajanhetkien") funktiona.


title: Metropolisin ja Hastingsin algoritmi

text: Satunnaiskulun tapauksessa keskeinen algoritmin tehokkuutta säätelevä parametri on ehdokasjakauman varianssi formula_23. Jos varianssi on liian suuri, algoritmi on tehoton, koska hyväksymistodennäköisyys on alhainen. Jos taas varianssi on liian pieni, ehdokasarvot ovat usein lähellä nykyisiä harvoja. Tällöin ketjusta tulee voimakkaasti autokorreloitunut eli ketjuun on generoitava hyvin monta arvoa, jotta se simuloisi hyvin koko jakaumaa.


title: Metropolisin ja Hastingsin algoritmi

text: Yleisesti näytteistysalgoritmin toimimisen takaavat lauseet ovat suurten lukujen laki je keskeinen raja-arvolause.


title: Metropolisin ja Hastingsin algoritmi

text: Metropolisin ja Hastingsin algoritmin tuottamat Markovin ketjun tilat eivät yleisesti ole toisistaan riippumattomia, joten tavallisesti esitetyt versiot suurten lukujen laista ja keskeisestä raja-arvolauseesta eivät riitä.


title: Metropolisin ja Hastingsin algoritmi

text: Artikkelissa todistetaan Metropolisin ja Hastingsin algoritmille oma suurten lukujen lause. Sen mukaan jos ehdokasjakauman kantaja sisältää kohdejakauman kantajan, niin algoritmin tuottaman otoksen keskiarvo lähestyy kohdejakauman odotusarvoa, kun otoskoko lähestyy ääretöntä. Sama koskee kaikkia muitakin jakauman momentteja, siis esimerkiksi varianssia.


title: Metropolisin ja Hastingsin algoritmi

text: Samoin artikkelissa todistetaan keskeinen raja-arvolause Metropolisin ja Hastingsin algoritmille. Siinä otoskeskiarvon poikkeama odotusarvosta riippuu otoskoon lisäksi esimerkiksi ketjun autokorrelaatiofunktiosta, joten se ei tarjoa yhtä käytännöllistä virhearviota kuin riippumattomien jonojen keskeinen raja-arvolause. Se kuitenkin osoittaa, että otoskesarvo on suurilla otosko'oilla likimain normaalijakautunut ja että sen poikkeama jakauman odotusarvosta eli odotusarvoestimaatin virhe on formula_24-riippuvainen, missä formula_25 on ketjun pituus.


title: Souleymane Cissé

text: Souleymane Cissé (s. 21. huhtikuuta 1940 Bamako, Ranskan Sudan) on malilainen elokuvaohjaaja, joka on Ousmane Sembènen ohella yksi Afrikan merkittävimmistä elokuva-alan pioneereista.


title: Souleymane Cissé

text: Cissé syntyi kolonialistiseen Afrikkaan, Ranskan Sudaniin, melko vaatimattomiin oloihin hartaaseen muslimiperheeseen. Hän kuului siihen valittujen ryhmään, joka lähetettiin opiskelemaan ulkomaille. Cissé opiskeli Moskovassa vuosina 1961–1969 useiden apurahojen turvin ensin valokuvausta ja koneenkäyttämistä, kunnes viimein pääsi opiskelemaan varsinaista elokuvantekoa.


title: Souleymane Cissé

text: Uransa Malissa Cissé aloitti kuvaamalla dokumentteja. Ensimmäisen pitkän elokuvansa, "Den Muso", hän toteutti vuonna 1975.


title: Souleymane Cissé

text: Cissé vieraili Sodankylän elokuvajuhlilla kesäkuussa 2011.


title: Lewis Williamson

text: Lewis Williamson (s. 11. marraskuuta 1989 Dundee, Skotlanti, Iso-Britannia) on skotlantilainen moottoriurheilija. Hän aloitti uransa karting-sarjoissa kahdeksanvuotiaana voittaen British Open-, British Grand Prix Super Kart-, The Scottish Open- ja 125 ICC -tittelit vuoteen 2008 mennessä.


title: Lewis Williamson

text: Vuonna 2008 Williamson siirtyi Britannian Formula Renault -sarjaan. Hän sijoittui kuudenneksi talvisarjassa ja neljänneksi Portugalin Formula Renault -talvisarjassa. Hän ajoi myös muutaman kilpailun Formula Jedi -sarjassa. Vuonna 2009 Williamson sijoittui kymmenenneksi Britannian Formula Renault -sarjassa. Samana vuonna hän sai British Racing Driver's Clubin Rising Star -palkinnon. Hän jatkoi sarjassa seuraavana vuonna sijoittuen sarjan toiseksi. Palkinnoksi Williamson sai McLaren Autosport Awardin ja mahdollisuuden testata McLarenin F1-autoa. Vuonna 2011 Williamson kilpaili World Series by Renault -sarjassa neljä kilpailua saavuttamatta pisteitä. Hän kilpaili myös GP3-sarjassa Arden-tallissa. Hän starttasi paalupaikalta Valencian kilpailuun, jossa hän sijoittui toiseksi. Sprinttikilpailussa hän ajoi kuudenneksi. Hän voitti yhden kilpailun Silverstonen sprinttikilpailussa ja sijoittui sarjan kahdeksanneksi.


title: Lewis Williamson

text: Vuonna 2012 Williamson kilpaili jälleen World Series by Renault -sarjassa. Hän ajoi viisi kilpailua, kunnes hänet korvattiin António Félix da Costalla. Myöhemmin Williamson teki paluun GP3-sarjaan siirtyen Status GP -talliin. Hän keräsi 11 pistettä sijoittuen sarjan 17:ksi. Vuonna 2013 Williamson jatkoi GP3:ssa uudessa Bamboo Engineering -tallissa. Hän saavutti yhden kolmossijan ja 44 pistettä sijoittuen sarjan 11:ksi.


title: Kahden ladun poikki

text: Kahden ladun poikki on Armand Lohikosken ohjaama, vuonna 1958 valmistunut mustavalkoinen suomalainen elokuva. Elokuva perustuu Einari Vuorelan romaaniin "Kahden ladun poikki" (1926).


title: Kahden ladun poikki

text: Elokuvan asetelma on kolmiodraama, jossa lemmenparina ovat Humu (Tapio Rautavaara) ja rikkaan ikääntyneen miehen kanssa rakkaudettomassa avioliitossa elävä kaunotar Anna (Anneli Sauli). Tukkilaisilla on elokuvassa suuri osuus.


title: Kahden ladun poikki

text: Lohikoski ohjasi elokuvan vastahakoisesti, ja kritiikeissä sitä on pidetty epäonnistuneena. Tuottaja T. J. Särkkä piti kiinni käsikirjoituksen tarkasta noudattamisesta, ja ohjaaja sanoi työstä myöhemmin, että se oli ”kurja plagiaatti Juhani Ahon "Juhasta"”.


title: Louis C.K.

text: Louis C.K. (oikealta nimeltään Louis Szekely, s. 12. syyskuuta 1967 Washington) on yhdysvaltalainen stand up -koomikko, käsikirjoittaja, elokuvaohjaaja, näyttelijä ja tuottaja.


title: Louis C.K.

text: Louis C.K. on isänsä puolelta meksikolais-unkarilainen ja äitinsä puolelta irlantilainen. Hän syntyi Washingtonissa 12. syyskuuta 1967 ja asui Méxicossa seitsenvuotiaaksi asti, kunnes hänen perheensä muutti takaisin Yhdysvaltoihin, Massachusettsiin. Hänellä on yhä Meksikon kansalaisuus. Louis kasvoi yksinhuoltajaäitinsä ja kolmen sisaruksensa kanssa.


title: Louis C.K.

text: Louis C.K. muutti New Yorkiin vuonna 1989 ja aloitti stand up -koomikon uran. Hän työskenteli 1990-luvun alussa käsikirjoittajana "Caroline’s Comedy Hourissa", "Late Night with Conan O’Brienissa", ja myöhemmin "The Dana Carvey Show'ssa" ja "The Chris Rock Show'ssa". Vuonna 2001 Louis C.K. ohjasi elokuvan "Pootie Tang – supersankari". Vuonna 2006 hän loi HBO-kanavalle sarjan "Lucky Louie", jota esitettiin yhden kauden ajan. Pian sen jälkeen hän julkaisi sarjan suosittuja komediaesitystallenteitaan oman verkkosivustonsa kautta. Vuonna 2010 hän loi FX-kanavalle sarjan "Louie", jota hän käsikirjoittaa ja ohjaa itse.


title: Louis C.K.

text: Louis C.K. voitti Emmy-palkinnon komediakäsikirjoittamisesta vuonna 2012. Louisin komiikka perustuu usein hänen omaan elämäänsä ikääntyvänä sinkkuisänä. Hänellä on kaksi lasta vuonna 2008 päättyneestä avioliitostaan.


title: Oliver Konsa

text: Oliver Konsa (s. 4. maaliskuuta 1985 Tartto, Viron SNT) on virolainen jalkapalloilija, joka edustaa Viron pääsarjassa pelaavaa JK Nõmme Kaljua. Hyökkääjänä pelaava Konsa on pelannut myös Viron maajoukkueessa.


title: Wager

text: Wager tarkoittaa seuraavia:


title: Teille ei tarjoilla promo

text: Teille ei tarjoilla promo on rap-artisti Jodarokin 15. lokakuuta 2004 julkaistu albumi. Sen julkaisi Hella Records.


title: Eino Puri

text: Eino Puri (s. 7. toukokuuta 1988 Tartto, Viron SNT, Neuvostoliitto) on virolainen jalkapalloilija, joka edustaa Meistriliigassa pelaavaa JK Nõmme Kaljua. Hän on pelipaikaltaan keskikenttäpelaaja..


title: Eino Puri

text: Purin kaksoisveli Sander on myös maajoukkuetason jalkapalloilija.


title: Stabiili asunnoton

text: Stabiili asunnoton on rap-artisti Jodarokin toinen sooloalbumi. Sen julkaisi Hella Records vuonna 2004. Kappaleesta "Ylös, ylös" julkaistiin musiikkivideo vuonna 2006.


title: Hukattu aika

text: Hukattu aika on rap-artisti Jodarokin ensimmäinen sooloalbumi. Sen julkaisi Hella Records vuonna 2004.


title: Luettelo Tekken-pelisarjan hahmoista

text: Tämä on luettelo "Tekken"-pelisarjan kuvitteellisista hahmoista.


title: Luettelo Tekken-pelisarjan hahmoista

text: Anna Williams on Ninan pikkusisko. Hän oppi aikido-taitonsa äidiltään, joka on kansainvälinen naisten aikido-mestari. Hänen ja Ninan isä, Richard Williams, opetti Ninalle salamurhaajatekniikoita, mutta hän oli laiminlyönyt Annaa vuosia eikä opettanut hänelle mitään. Anna esiintyy ensimmäisen kerran ensimmäisessa "Tekkenissä" ja myöhemmin myös "Tekken 2":ssa, "Tekken 3":ssa, "Tekken Tag Tournamentissa", "Tekken 5":ssä, Tekken 6:ssa ja "issa". Hän esiintyy myös siskonsa Nina Williamsin kanssa "Death by Degrees" -pelissä. Nina ja Anna esiintyvät japanilaisessa animaatioelokuvassa "Tekken: The Motion Picture" (1998). Annan ja Ninan taistelutyyli on ollut samantapainen, mutta "Tekken 5":ssa Anna sai omat liikkeet.


title: Luettelo Tekken-pelisarjan hahmoista

text: Kuma () on karhu joka esiintyy kahdessa ensimmäisessä pelissä. Sana ”kuma” tulee japanin kielestä ja tarkoittaa karhua. Tekken -peleissä on oikeastaan kaksi Kumaa, mutta ensimmäinen Kuma on toisen Kuman isä. Kuma esiteltiin sarjaan Heihachi Mishiman henkivartijana ja hänen päämääränsä on Paul Phoenix, joka on hänen pomovastustajansa kummassakin Tekkenin osassa. "Tekken 2":n jälkeen Kuma katoaa ja hänen poikansa ottaa osaa seuraaviin Tekkenin turnauksiin.


title: Luettelo Tekken-pelisarjan hahmoista

text: Kunimitsu on niin sanottu ”Kissapaholainen”, joka oli Yoshimitsun johtamana entinen Manji-klaanin jäsen. Hän menetti japanilaisen henkilöllisyytensä liityttyään kyseiseen ryhmään. Liityttyään Kunimitsu opetteli veitsen käsittelyä ”Jujutaun” Manji -koulussa. Hän oli ryhmän vakinainen jäsen pari kuukautta, kunnes teki kaikenlaisia pikkurikoksia, kuten kavalsi klaanin kassasta. Hän osallistui ensimmäiseen "The King Of Iron Fist Tournamentiin", jotta voisi varastaa Michelle Changin intiaaniaarteet. Kunimitsu pakeni pelon vallassa Michellen suhtautumista asiaan. Nöyryytetty Kunimitsu kuuli isoisältään että Yoshimitsun miekalla olisi korvaamatonta arvoa, ja että miekka vaihtaisi omistajaa aina klaanin johtajan vaihtuessa. Kunimitsun isoisä kulutti koko loppuikänsä yrittäessään kopioida tätä miekkaa. Kunimitsu päätti osallistua turnaukseen vielä kerran, jotta voisi ottaa osaa toiseen turnaukseen ja tappaa Yoshimitsun ja auttaa isoisäänsä kopioimaan miekan ennen kuin kuolisi.


title: Luettelo Tekken-pelisarjan hahmoista

text: Kunimitsu ei ole esiintynyt sarjan juonijatkumoon kuuluvissa peleissä "Tekken 2":n jälkeen, ja hahmon kohtalo on tuntematon. Hahmo on kuitenkin pelattavana peleissä "Tekken Tag Tournament" ja "Tekken Tag Tournament 2".


title: Luettelo Tekken-pelisarjan hahmoista

text: Lee on Heihachi Mishiman adoptiopoika, joten hän on Kazuya Mishiman velipuoli. Heihachi ei oikeasti koskaan välittänyt Leestä; ainoa syy oli tehdä hänestä kilpailija Kazuyalle. Lee Chaolan on esiintynyt jokaisessa pelissä lukuun ottamatta "Tekken 3":sta. "Tekken 4":ssa hän on salanimellä "Violet" kerätäkseen salaa tietoa muista taistelijoista.


title: Luettelo Tekken-pelisarjan hahmoista

text: Marshall Law (tunnetaan myös nimellä The Fighting Chef) oli kuuluisa keittiömestari, joka joutui sulkemaan ravintolan käyttäytyessään aggressiivisesti asiakkaitaan kohtaan. Marshall Law on esiintynyt jokaisessa Tekken -pelissä, paitsi "Tekken 3":ssa ja "Tekken Tag Tournamentissa", jossa hänen poikansa Forest Law korvaa hänet. Marshall ja Forest kummatkin käyttävät Bruce Leen kehittämää Jeet Kune Do -taistelutyyliä.


title: Luettelo Tekken-pelisarjan hahmoista

text: Michelle Chang on kiinalais-amerikkalainen intiaania muistuttava hahmo.


title: Luettelo Tekken-pelisarjan hahmoista

text: Paul Phoenix on esiintynyt jokaisessa "Tekken "-pelissä. Paul on sekoittanut eri taistelutyylejä judoon, jota hän aiemmin opetti muille dojollansa. Sen lisäksi hänen voitonlausahduksensa "Osu!", kiinnostus murskaamiseen ja lyönti- ja potkutekniikat viittaa Kyokushin tyylin karateen ja hänen sormettomat hanskansa puolestaan Vapaaotteluun. Paulin tarina alkoi Kazuya Mishiman vastustajana, mutta sai myöhemmin humoristisia käänteitä Kuma I:n ja Kuma II:n kautta.


title: Luettelo Tekken-pelisarjan hahmoista

text: Prototype Jack (lyhennettynä P. Jack) on Jack -nimisen robotin prototyyppi, joka on luotu Venäjällä.


title: Luettelo Tekken-pelisarjan hahmoista

text: Wang Jinrei esiintyy kaikissa lukuun ottamatta "Tekken 3":a ja "Tekken 4":ää. Jinrei ja Julia Chang käyttävät Xingyiquan-taistelutyyliä, joten heillä on paljon samoja liikkeitä. Hän on Jinpachi Mishiman ja Ogren ohella vanhimpia osanottajia turnauksissa. Tekken 5:ssä hän on jo 105-vuotias.


title: Luettelo Tekken-pelisarjan hahmoista

text: Baek Doo San on saanut nimensä Baekdu-vuoren mukaan. Baek oli vahingossa tappanut isänsä harjoitellessaan, joka johti hänet vainoharhaan enemmistäkin tapoista. Isänsä kuoleman johdosta Baek raivostui ja tuhosi parisen dojoa, pahimman iskun sai Marshall Lawin dojo. Baek kirjoitti Lawille, että osallistuisi The King Of Iron Fist Tournament 2:een, he kohtasivat toisensa ja Baek hävisi.


title: Luettelo Tekken-pelisarjan hahmoista

text: Bruce Irvin on esiintynyt peleissä "Tekken 2", "Tekken Tag Tournament", "Tekken 5" ja "Tekken 6".


title: Luettelo Tekken-pelisarjan hahmoista

text: Bruce on afroamerikkalainen Muay Thai-taistelija. Hän menetti nuorena isänsä, äitinsä ja isoveljensä. Tämän jälkeen hän alkoi taistelemaan ja liittyi poliisivoimiin. Hän oli roolimalli monille lapsille. Bruce lähetettiin Japaniin tutkimaan Mishima Zaibatsua, jota johti silloin Kazuya Mishima. Kazuya varmisti, että se lentokone, jossa Bruce on, putoaa. Bruce selvisi, mutta menetti muistinsa. Kazuyan miehet pelastivat Brucen, ja hänestä tuli yksi Kazuyan henkivartijoista. Bruce palasi "Tekken 5":ssa. Paljastettiin, että hän oli tehnyt töitä useille yksiköille ja oli nyt opettamassa itsepuolustustekniikoita. Hän osallistui Rautanyrkki 5 -turnaukseen testatakseen taitojaan.


title: Luettelo Tekken-pelisarjan hahmoista

text: Jun Kazama esiintyy virallisessa tarinassa ainoastaan pelissä "Tekken 2 "ja tekee paluun molemmissa "Tag Tournament" -peleissä. Jun Kazamalla oli suhde Kazuya Mishiman kanssa ja se johdatti hänet äiteyteen. Jun Kazama sai pojan "Tekken 2":n jälkeen. Pojan nimeksi tuli Jin Kazama. Kun Jin oli 15-vuotias, Ogre hyökkäsi ja Jin uskoo äitinsä kuolleen hyökkäyksessä. Pelin tekijät eivät kuitenkaan ole virallisesti vahvistaneet että Jun olisi kuollut; hänen virallinen tilansa on "kadonnut".


title: Luettelo Tekken-pelisarjan hahmoista

text: Lei Wulong (kiinaksi 雷 武龍 pinyin Léi Wǔlóng, jap. レイ・ウーロン "Rei Uron") on kunnoitettu poliisi, jolla on pitkä työhistoria. Hänen taistelytyyleinä on Zui Quan (juopponyrkkeily) sekä kungfu. Hänen kateelliset ja kunnioittavatkin työtoverit usein kutsuivat häntä ”superkytäksi”. Lei tutki laittomaan uhanalaisten elänten metsästykseen liittyviä johtolankoja Mishima Zaibatsuun.


title: Luettelo Tekken-pelisarjan hahmoista

text: Bryan Fury on hyvin voimakas ja melkein haavoittumaton, koska on puoliksi kyborgi. Hän on Yoshimitsun arkkivihollinen ja käyttää taistelutyylinään potkunyrkkeilyä. Häntä kuvataan todella sadistisena. Bryan on esiintynyt peleissä "Tekken 3", "Tekken Tag Tournament", "Tekken 4", "Tekken 5", "", "Tekken 6" ja "".


title: Luettelo Tekken-pelisarjan hahmoista

text: Tohtori Geppetto Bosconovitch teki ensiesiintymisensä "Tekken 2":ssa Yoshimitsun loppuanimaatiossa, ja lopulta pelattavana hahmona "Tekken 3":ssa. Bosconovitch on nerokas tiedemies, joka on mm. kehittänyt Prototype Jackin, Alexin ja Rogerin. Myös Tekken 6:ssa esitelty robotti Alisa Bosconovitch on hänen rakentamansa. Yoshimitsu ja Bosconovitch ovat hyviä ystäviä.


title: Luettelo Tekken-pelisarjan hahmoista

text: "Tekken 3":ssa Bosconovitchin taitelutyyli on outo, sillä hahmo ei pysty seisomaan normaalisti. Hahmo on pelattavana myös "Tekken Tag Tournmament 2":ssa, jossa hahmo tosin toimii enemmän muiden hahmojen tavoin.


title: Luettelo Tekken-pelisarjan hahmoista

text: Gon on Masashi Tanakan sarjakuvia varten luoma dinosaurus, joka esiintyy "Tekken 3":ssa lisensoituna hahmona. Gon ei ole esiintynyt myöhemmissä osissa, ei edes "Tag Tournament" -peleissä. Taustalla ovat mahdollisesti lisensointiongelmat tai Gonin suuresti muista hahmoista poikkeava ruumiinrakenne. Tekken 3:ssa Gon on niin lyhyt, että sitä on mahdotonta iskeä korkeilla iskuilla tai heitoilla.


title: Luettelo Tekken-pelisarjan hahmoista

text: Hwoarang (tunnetaan myös nimellä Blood Talon) on Baek Doo Sanin taekwondo -oppilas. Hwoarang opiskeli taekwondoa suuresti kunnioittamansa mestarin Baek Doo Sanin kanssa hänen dojollaan. Hän yleensä uhkapelasi katutappeluissa. Hänen jengitoverinsa hävisivät tappeluita, silloin Hwoarang astui esiin ja voisi voittaa. Yhdessä tappelussa hän kohtasi Jin Kazaman, tilanne päättyi tasan. Tämä oli ensimmäinen kerta, jolloin Hwoarang ei voittanut tappelua. Hwoarang päätti ruoskia itseään kovempaa ja olla häviämättä enää koskaan. Hän oli menossa Dojolle, mutta Ogre oli tuhonnut sen ja samalla Hwoarang oli löytänyt haavoittuneen Baekin. Turhautunut ja vihainen Hwoarang otti osaa The King Of Iron Fist 3:een voidakseen kostaa Baekin puolesta.


title: Luettelo Tekken-pelisarjan hahmoista

text: Julia Chang on Michelle Changin adoptiotytär, jonka ensiesiintyminen oli pelisarjan ensimmäisessä osassa, mutta pelattavana hahmona vasta "Tekken 3":ssa ja sen jälkeen "Tekken Tag Tournamentissa". Hän esiintyy myös peleissä "Tekken 4", "Tekken 5", "", "Tekken 6", "" ja peleissä "Tekken Tag Tournament 2" ja "Tekken Revolution" nimellä Jaycee. Pelisarjassa Julian ja Michellen liikeet ovat lähes identtiset heidän oppilas–opettaja -suhteestaan johtuen. Julia Chang kantaa korua, joka on yhteydessä Ogreen.


title: Luettelo Tekken-pelisarjan hahmoista

text: Pelissä "Tekken Tag Tournament 2" Julia esiintyy naamioidun painijan asusteessa ja nimellä Jaycee.


title: Luettelo Tekken-pelisarjan hahmoista

text: Isänsä paikan ottanut Kuma II tekee ensiesiintymisen "Tekken 3":ssa. Hän myös toimii Heihachi Mishiman henkivartijana. Tosin Tekken 6:sen Scenario -kampanjassa sanotaan että Kuma II on Heihachi Mishiman lemmikki. Kuma II esiintyy peleissä nimeltä: "Tekken 3", "Tekken Tag Tournament", "Tekken 4", "Tekken 5", "", "Tekken 6", "", "Tekken Tag Tournament 2" ja "Tekken Revolution".


title: Luettelo Tekken-pelisarjan hahmoista

text: Ling Xiaoyu (kiinan kieli 凌 曉雨 pinyin "Líng Xiǎoyǔ", jap. リン・シャオユウ) käy samaa koulua Jin Kazaman ja hänen ystävänsä Miharu Hiranon kanssa. Hänen elämäntehtävänsä on rakentaa huvipuisto kiinalaisten iloksi. Xiaoyun ääninäyttelijä on ollut Tekken 3:sta asti japanilainen Yumi Tōma. Ling Xiaoyun rakkaus huvipuistoihin alkoi hyvin varhain. Hän aiheutti huolettomalla asenteellaan harmaita hiuksia itsepuolustusopettajalleen Wang Jinreille, joka uskoi Xiaoyun kehittyvän loistavaksi taistelijaksi, jos tämä ottaisi harjoittelun vakavammin. Lomaillessaan Hongkongissa perheensä kanssa hän huomasi huvipurren, jota koristivat sanat ”Mishima Zaibatsu”. Tietäen kyseisen yrityksen olevan rikas ja vaikutusvaltainen, hän päätti etsiä käsiinsä pääpiru Heihachi Mishiman ja tehdä totta unelmastaan rakentaa huvipuisto. Xiaoyu hylkäsi perheensä ja livahti salaa alukselle.


title: Luettelo Tekken-pelisarjan hahmoista

text: Mokujin on puinen miestä muistuttava olento. Mokujinilla ei ole omaa taistelutyyliään, vaan se matkii taistellessaan toisia satunnaisia Tekken -hahmoja. Mokujin on tehty 2 000 vuotta vanhasta tammesta ja sitä käytettiin taisteluharjoitusnukkena. Mokujinin esiintyy peleissä "Tekken 3", "Tekken 5" ja "Tekken 6", joissa häntä voi pelata mies- ja naispuolisella hahmolla.


title: Luettelo Tekken-pelisarjan hahmoista

text: Ogre on yksi pelin päävastustajista (Tekken 3) ja esiintyy myöhemmin peleissä "Tekken Tag Tournament ja Tekken Tag Tournament 2". Hänen taistelutyylinsä on To-Shin Do. Ogrella on kaksi olomuotoa; Ogre sekä hirviömäinen True Ogre. Julia Changilla on koru, joka on yhteydessä Ogreen.


title: Luettelo Tekken-pelisarjan hahmoista

text: Jättiläispanda, joka on Ling Xiaoyun lemmikki ja henkivartija. Kuma on ihastunut Pandaan, mutta Panda ei välitä Kumasta ollenkaan. Peleissä Panda ja Kuma käyttävät samaa taistelutyyliä.


title: Luettelo Tekken-pelisarjan hahmoista

text: Tiger on mysteerinen mies joka käyttää samanlaisia Capoeira -liikkeitä kuin Eddy Gordo. Tigerillä on afro ja aurinkolasit, ja hän pukeutuu 70-luvun diskotyyliin. Sitä ei tiedetä, tuntevatko Tiger ja Eddy toisiaan.


title: Luettelo Tekken-pelisarjan hahmoista

text: Combot oli Lee Chaolanin luomus, jonka tarkoitus oli alkaa palvelemaan ihmiskuntaa. Combotin tekoäly osasi kopioida ihmisen liikkeitä ja tästä aiottiin tehdä versio, joka voisi osallistua nyrkkitappeluihin. Combotissa oli vain pari virhettä tekoälyssään ja se ei aivan tajunnut, ketä se palvelee ja kenet sen pitäisi voittaa.


title: Luettelo Tekken-pelisarjan hahmoista

text: Craig Marduk oli neljä vuotta voittamaton Vale Tudo -taistelija. Baaritappelussa tapahtuneesta kuolemasta Arizonan vankilaan joutunut Marduk pääsi vankilasta pois nimettömän lahjoittajan avulla. Valitettavasti baaritappelussa kuollut mies oli Armor King. Kostoa vannonut King lähetti lahjuksen vankilaan ja aikoi kostaa vapautetulle Mardukille. King päihitti Mardukin turnauksessa ja hoiti hänet sairaalakuntoon. King meni myöhemmin sairaalaan tappaakseen Mardukin, mutta nähtyään kuvan Mardukista ja hänen perheestään, päätti säästää hänet. Marduk ei pystynyt myöntämään tappiota ja alkoi treenamaan entistä kovemmin. Armor Kingin musta jaguaarinaamio päässään Marduk haastoi Kingin mukaan viidenteen turnaukseen. He taistelivat jälleen, mutta yllättävästi ystävystyivät turnauksen jälkeen. Yhtenä päivänä Mardukin kimppuun hyökättiin. Hyökkääjä paljastui myöhemmin alkuperäisen Armor Kingin veljeksi.


title: Luettelo Tekken-pelisarjan hahmoista

text: Miharu Hirano esiteltiin pelissä "Tekken 4". Hän on Ling Xiaoyun koulutoveri ja paras ystävä. Miharun taistelutyyli on sama kuin Xiaoyulla. Miharu lisättiin myöhemmin DLC -hahmona peliin "Tekken Tag Tournament 2".


title: Luettelo Tekken-pelisarjan hahmoista

text: Steve on brittiläinen nyrkkeilijä. Hän on Nina Williamsin poika ja Anna Williams on hänen tätinsä.


title: Luettelo Tekken-pelisarjan hahmoista

text: Asuka Kazama on Jin Kazaman serkku. Asukan virallinen historia kertoo, että hän oppi Kazama -tappelutyylin isältään, dojo-masterilta Osakan läheltä ollessaan pieni tyttö. Asukalla on vahva oikeudentaju ja omistautuu vapaa-ajallaan valvomaan järjestystä sekä selvittämään tappeluita. Asukan ääninäyttelijä on Ryōko Shiraishi, joka on myös Hannah Montanan japaninkielinen ääninäyttelijä.


title: Luettelo Tekken-pelisarjan hahmoista

text: Eräänä päivänä kun Asuka palasi koulusta kotiin, sai hän huomata, että heidän dojonsa oli täysin sekaisin. Oppilaat olivat hakattu ja hänen isänsä niin pahasti loukkaantunut, että hänet piti viedä sairaalaan. Seuraavana päivänä Lei Wulong, etsivä Hongkongista kertoi syyllisen osallistuvan varmasti seuraavaan Rautanyrkkiturnaukseen. Saadakseen oman henkilökohtaisen kostonsa, Asuka päätti osallistua itsekin turnaukseen. Viidennessä Rautanyrkkiturnauksessa Asuka ei kyennyt löytämään Feng Weitä, hänen isänsä loukkaajaa, joten päätti palata normaaliin elämäänsä. Asukan elämä ei kuitenkaan pysynyt rauhallisena pitkään, sillä hän sai tietää, että Jin Kazama oli vastuussa maailmalla riehuvasta sodasta ja niin Asuka osallistui kuudenteen Rautanyrkkiturnaukseen tavoitteenaan kaapata serkkunsa.


title: Luettelo Tekken-pelisarjan hahmoista

text: Jinpachi Mishima on Heihachi Mishiman isä. Jinpachi tekeen ensiesiintymisensä peleissä "Tekken 5" ja "", joissa hän on tarinan viimeinen vastustaja. Hahmo on pelattavana "Tekken 5: Dark Resurrectionin" PlayStation Networkista ladatussa PlayStation 3 -versiossa ja "Tekken Tag Tournament 2:ssa". Jinpachi Mishima on myös Wang Jinrein hyvä ystävä.


title: Luettelo Tekken-pelisarjan hahmoista

text: Ravenin taistelutyyli on Ninjutsu, joka muistuttaa aikaisemmista Tekkeneistä tutun Kunimitsun liikkeitä.


title: Luettelo Tekken-pelisarjan hahmoista

text: Ravenin ulkonäkö on otettu Wesley Snipesin hahmoilta eri elokuvista. Hiukset Simon Phoenixiltä elokuvasta "Demolition Man", vaatetus Blade-trilogian päähenkilöltä. Hänellä on X-muotoinen arpi kasvoissaan. Raven on kanadalainen.


title: Luettelo Tekken-pelisarjan hahmoista

text: Emilie De Rochefort, kutsumanimeltään Lili, on ökyrikkaan öljytehtaan omistajan tytär sekä nuorin Tekkenin osaanottaja. Lili joutui kidnappauksen uhriksi 12-vuotiaana ja on sen jälkeen ollut kiinnostunut taistelulajeista. Lili sai kutsun "Tekken 5" -turnaukseen voitettuaan katutaisteluturnauksen San Franciscossa. Hän päätti ottaa osaa, koska sai selville isänsä vihollisen Mishima Zaibatsun olevan sponsorina turnaukselle. "Tekken 6":ssa Lili on kotiarestissa otettuaan osaa edelliseen Tekken -turnaukseen, eikä pääse ottamaan revanssia Asuka Kazamasta jolle hävisi edellisen kamppailun. Lili pääsee myöhemmin turnaukseen tavoitteenaan saada isän öljy-yhtiö takaisin Mishima Zaibatsulta. Yleensä, kun Lili ja Asuka tapaavat jossain niin he alkavat tappelemaan. Lilillä ja Asukalla on hyvät välit keskenään.


title: Luettelo Tekken-pelisarjan hahmoista

text: Sergei Dragunov on saanut armeijan erikoisjoukoissa nimen "kuoleman valkoinen enkeli". Liittyessään Spetsnazeihin hän oppi käyttämänsä sambo-taistelutyylin. Dragunov puhuu vain erittäin harvoin.


title: Luettelo Tekken-pelisarjan hahmoista

text: Bob on amerikkalainen freestyle karate -taistelija. Hän oli jo nuorena erittäin lahjakas taistelulajeissa. Bob kuitenkin huomasi että hänellä on vaikeuksia voittaa itseään suurempikokoisia vastustajia. Tästä syystä hän katosi hetkeksi aikaa ja laittoi itsensä erityiseen harjoitusohjelmaan. Bob päätti tarkoituksella lihottaa itsensä, jotta hän voisi päästä täydelliseen painon, voiman ja nopeuden tasapainoon.


title: Luettelo Tekken-pelisarjan hahmoista

text: "Tekken 6":n Bobin loppuanimaatiossa Bob laihtuu takaisin entiselleen. Tämä laiha versio Bobista lisättiin DLC -hahmona "Tekken Tag Tournament 2":een.


title: Luettelo Tekken-pelisarjan hahmoista

text: Leo Kliesen menetti vanhempansa epäilyttävällä tavalla nuorempana, eikä poliisit tutkineet tapausta ollenkaan. Leosta ei tiedetä paljoa, mutta luultavasti aikoo kostaa äitinsä kuoleman. Hän epäilee Kazuya Mishiman olevan syyllinen. Leon taistelutyyli on Bājíquán.


title: Luettelo Tekken-pelisarjan hahmoista

text: Namco teki Leon ulkonäöstä tarkoituksella androgyynin näköisen. Tarkoituksena oli kehittää hahmo, josta fanit voisivat pitää sen sukupuolesta riippumatta. Leon sukupuoli oli aiemmin väittelyn aiheena peliyhteisöissä, mutta sarjan ohjaaja Katsuhiro Harada vahvisti, että Leo on nainen ja hänen oikea etunimensä on Eleonore.


title: Luettelo Tekken-pelisarjan hahmoista

text: Miquel on espanjalainen katutaistelija. Hän menetti siskonsa Mishima Zaibatsun määräämässä pommi-iskussa, ja tästä syystä Miguel vihaa suuresti sen johtajaa Jin Kazamaa.


title: Luettelo Tekken-pelisarjan hahmoista

text: Zafinasta ei tiedetä paljoa, mutta Azazelin pysäyttäminen on hänelle tärkeätä. Hänellä vaikuttaisi olevan sama päämäärä kuin Julia Changillä. Zafinan taistelutyyli on Intiasta lähtöisin oleva "kalarippayattu" sekä ikivanha salamurhaajien tyyli. Hänen käärme-hämähäkkivaikutteiset taistelutyylit ovat Tekken-sarjan erikoisempia ja samalla hyvin tehokkaita.


title: Luettelo Tekken-pelisarjan hahmoista

text: Alisa Bosconovitch (jap. アリサ・ボスコノビッチ) on nuoren naisen muotoon rakennettu gynoidi, jonka on rakentanut tohtori Geppetto Bosconovitch. Alisalla on siivet, moottorisahakädet ja kyky irrottaa osia itsestään. Hän voi lentää siivillään ja liikkua nopeasti. Hänet on rakennettu suojelemaan Jin Kazamaa. Alisa esiintyy myös yhtenä päähahmoista elokuvassa "Tekken: Blood Vengeance".


title: Luettelo Tekken-pelisarjan hahmoista

text: Lars Alexandersson toimi aiemmin "Tekken Forcessa". Lars on Heihachi Mishiman jälkeläinen, mutta kumpikaan ei tiedä sitä. Lars on ruotsalainen.


title: Luettelo Tekken-pelisarjan hahmoista

text: Capcomin Street Fighter -pelisarjasta peräisin oleva Akuma esiintyy pelissä vierailevana hahmona. Akumalla on tärkeä rooli myös pelin tarinassa.


title: Luettelo Tekken-pelisarjan hahmoista

text: Katarina on brasilialainen nainen, jonka taistelutyyli on savate.


title: Luettelo Tekken-pelisarjan hahmoista

text: Claudio on italialainen mies.


title: Luettelo Tekken-pelisarjan hahmoista

text: Eliza on vampyyri.


title: Luettelo Tekken-pelisarjan hahmoista

text: Gigas on erittäin lihaksikas ja suurikokoinen olento, jolla on punainen iho. Hahmon taustatarina on tuntematon ja on epäselvää, onko hän ihminen.


title: Luettelo Tekken-pelisarjan hahmoista

text: Tuntemattomasta maasta kotoisin oleva Lucky Chloe on tyttö, joka pukeutuu kissateemaiseen asuun. Tuottaja Haradan mukaan hän on suuri japanilaisen kulttuurin fani ("otaku") ja hänellä on suuri salaisuus.


title: Luettelo Tekken-pelisarjan hahmoista

text: Shaheen on saudiarabialainen mies.


title: Luettelo Tekken-pelisarjan hahmoista

text: Master Raven on naispuolinen ninja, joka työskentelee samassa organisaatiossa kuin alkuperäinen Raven ja käyttää samaa taistelutyyliä.


title: Luettelo Tekken-pelisarjan hahmoista

text: Kazumi on Heihachin vaimo ja Kazuyan äiti. Hän toimii pelin loppuvastustajana ja pystyy Kazuyan ja Jinin tavoin muuttumaan Devil Kazumi -muotoon. Kazumi on nähtävästi tuntenut Akuman pitkään, ja vielä tuntemattomasta syystä Akuma on palveluksen velkaa Kazumille.


title: Luettelo Tekken-pelisarjan hahmoista

text: Josie on nuori nainen Filippiineiltä. Hänen taistelutyylinsä on eskrimaan yhdistettyä potkunyrkkeilyä.


title: Shaolinin 36. kammio

text: Shaolinin 36. kammio on Liu Chia-Liangin vuonna 1978 ohjaama hongkongilainen kung fu -elokuva. Se kertoo rauhaa rakastavasta Liu Yu-Te -nimisestä nuorukaisesta, joka alkaa janota kostoa mantshurialaisten joukkojen tapettua hänen perheensä. Hän liittyy Shaolinin kung fu -koulun oppilaisiin kehittyäkseen taistelulajien mestariksi. Elokuvalle tehtiin kaksi jatko-osaa.


title: Nicklas Jensen

text: Nicklas D. Jensen (s. 6. maaliskuuta 1993 Herning, Tanska) on tanskalainen jääkiekkoilija, joka pelaa KHL-joukkue Jokereissa. Hän on pelipaikaltaan oikea laitahyökkääjä, Jensen osaa pelata myös keskellä. Vancouver Canucks varasi hänet ensimmäisellä kierroksella 29. pelaajana , mutta Jensenin NHL-ura on jäänyt kuitenkin toistaiseksi vain 31 ottelun mittaiseksi. Jokereiden GM Jari Kurrin mukaan hän on profiililtaan voimahyökkääjä ja maalintekijä, jolla on erinomainen laukaus. Kurrin mukaan Jensen on isokokoinen ja suoraviivainen, maalille iskuja kaihtamatta menevä pelaaja. Kurrin mukaan hän on edelleen parhaalle tasolleen kehittymässä oleva pelaaja.


title: Nicklas Jensen

text: Jensen on kotikaupunkinsa joukkueen Herning Blue Foxin kasvatti. Hän pelasi vain 15-vuotiaana ensimmäiset miesten pelinsä seuran kakkosjoukkueessa Tanskan I-divisioonassa, jolloin Jensen teki siellä neljässä ottelussa kolme maalia. Kaudeksi 2009–2010 hän siirtyi Herningin AL-Bank Ligaen -joukkueeseen, jossa tulokaskausi toi 34 runkosarjaottelussa tehot 12+14=26. Jensen jakoi joukkueen sisäisen maalipörssin voiton Thor Dreslerin kanssa ja sisäisen pistepörssin toisen sijan Teemu Elomon kanssa. Hän jakoi kuudella osumallaan Elomon kanssa Herningin sisäisen maalipörssin voiton myös kevään 2010 pudotuspeleissä, jotka päättyivät pronssiin. Jensen valittiin myös AL-Bank Ligaenin vuoden tulokkaaksi.


title: Nicklas Jensen

text: Kesällä 2010 OHL-joukkue Oshawa Generals varasi Jensenin kahdeksantena pelaajana ja hän siirtyi joukkueeseen kaudeksi 2010–2011. Jensen teki 61 runkosarjaottelussa tehot 29+29=58. Hän oli Generalsin sisäisen maalipörssin kolmas Alain Bergerin kanssa. Kevään 2011 pudotuspeleissä Jensen oli siinä toinen Boone Jennerin kanssa. Hänet valittiin kauden päätteeksi OHL:n tulokkaiden toiseen tähdistökentälliseen.


title: Nicklas Jensen

text: Vancouver Canucks varasi Jensenin ensimmäisellä kierroksella 29. pelaajana kesällä . Hänen ohella NHL:ään on varattu tanskalaisista ensimmäisellä kierroksella ainoastaan Mikkel Bødker (8. pelaajana vuonna ), Lars Eller (13. pelaajana vuonna ) sekä sittemmin Nikolaj Ehlers (9. pelaajana vuonna ).


title: Nicklas Jensen

text: Jensen teki kolmivuotisen tulokassopimuksen Vancouver Canucksin kanssa syyskuussa 2011, mutta hänet palautettiin heti harjoitusleirin päätteeksi OHL:ään. Jensen sijoittui tehoilla 25+33=58 Generalsin sisäisessä pistepörssissä kolmanneksi. Huhtikuussa 2012 hänet nostettiin Canucksin farmijoukkue Chicago Wolvesiin, AHL:ään. Jensen teki AHL-uransa avausmaalin kolmannessa Wolves-ottelussaan 10. huhtikuuta 2012 Texas Starsia vastaan. AHL:n runkosarjan viimeisessä ottelussa 15. huhtikuuta 2012 Peoria Rivermeniä vastaan Jensen onnistui tekemään kypärätempun. Ensimmäisessä AHL:n pudotuspeliottelussa 20. huhtikuuta 2012 hän teki kaksi maalia San Antonio Rampagea vastaan. Jensenin kausi päättyi kuitenkin seuraavassa ottelussa aivotärähdyksen takia hänen saadessa Rampagen pelaajan kyynärpään päähän.


title: Nicklas Jensen

text: Salavat Julajev Ufa varasi Jensenin 94. pelaajana . Kaudeksi 2012–2013 Canucks lainasi Jensenin Ruotsiin ja Elitserien-joukkue AIK IF:ään. Hän oli tehoilla 17+6=23 joukkueen paras maalintekijä ja jakoi AIK:n sisäisen pistepörssin neljännen sijan Jonas Liwingin kanssa. Jensen siirtyi joukkueen Elitserien-kauden päätyttyä maaliskuussa 2013 AHL-joukkue Chicago Wolvesin vahvuuteen. Hän pelasi kauden aikana myös kaksi ensimmäistä NHL-otteluaan. Jensen teki NHL-debyyttinsä 1. huhtikuuta 2013 vieraissa San Jose Sharksia vastaan. Kauden 2013–2014 hän pelasi suurimmaksi osaksi Canucksin uudessa farmijoukkue Utica Cometsissa. NHL:ssä Jensen pelasi kauden aikana 17 runkosarjaottelua tehopistein 3+3=6. Hän teki NHL-uransa avausmaalin 14. maaliskuuta 2014 vieraissa Washington Capitalsin Jaroslav Halákin taakse.


title: Nicklas Jensen

text: Kaudella 2014–2015 Jensen pelasi viisi NHL-ottelua. Hän eteni farmijoukkue Utica Cometsin kanssa aina Calder Cup -finaaleihin saakka, mutta mestaruuden vei kuitenkin Manchester Monarchs otteluvoitoin 4-1. Kesken kauden 2015–2016, tammikuussa 2016 Canucks kauppasi Jensenin ja kesän kuudennen kierroksen varausvuoron New York Rangersiin vaihdossa Emerson Etemiin. Jensen pelasi lopulta koko kauden AHL:ssä; ensin Cometsissa ja sitten Rangersin farmijoukkue Hartford Wolf Packissa. Hän oli siirrostaan huolimatta 15 osumallaan Wolf Packin kolmanneksi paras maalintekijä Jayson Megnan kanssa. Kesäkuussa 2016 Jensen teki Rangersin kanssa vuoden mittaisen ja kaksisuuntaisen jatkosopimuksen.


title: Nicklas Jensen

text: Kaudella 2016–2017 Jensen oli Hartford Wolf Packin AHL-joukkueen paras pistemies ja maalintekijä tehoilla 32+23=55, joilla hän sijoittui koko AHL:n maalipörssissä toiseksi edellään vain Chicago Wolvesin Wade Megan. Jensen pelasi kauden aikana Rangersissa seitsemän NHL-ottelua ilman tehopisteitä. Huhtikuussa 2017 Salavat Julajev Ufa kauppasi Jensenin ja Tim Erixonin KHL-oikeudet Jokereille vaihdossa Philip Larseniin. Heinäkuussa 2017 Jensen teki Jokereiden kanssa 1+1 vuotisen sopimuksen.


title: Nicklas Jensen

text:
Jensen edusti Tanskaa MM-kilpailuissa vuosina 2013, 2014, 2016 ja 2018. Hänet palkittiin ensimmäisessä turnauksessa 13. toukokuuta Valko-Venäjää vastaan pelatun ottelun päätteeksi Tanskan ottelun parhaana pelaajana. Vuoden 2016 turnauksessa Jensen voitti joukkueen sisäisen piste- ja maalipörssin tehoilla 5+2=7. Valmennus valitsi hänet Tanskan turnauksen yhdeksi kolmesta parhaasta pelaajasta. Jensen pelasi myös Sotšin olympiakisojen 2014 ja Pyeongchangin olympiakisojen 2018 karsinnoissa, joista jälkimmäisessä turnauksessa hän oli Tanskan paras pistemies tehoilla 1+3=4.
Jensen pelasi alle 20-vuotiaiden MM-kilpailuissa vuosina 2010, 2011 ja 2012, joista kaksi ensimmäistä turnausta I-divisioonassa. Vuoden 2010 turnauksessa hän jakoi kolmella osumallaan Tanskan sisäisen maalipörssin voiton Patrick Bjorkstrandin kanssa. Tanska voitti A-lohkon hopeaa. Vuoden 2011 turnaus päättyi B-lohkon kultaan ja nousemiseen seuraavaksi vuodeksi pääsarjaan. Jensen jakoi vuoden 2012 turnauksessa tehoilla 2+4=6 Tanskan sisäisen pistepörssin voiton Bjorkstrandin kanssa ja hän oli myös kahdella osumallaan joukkueen paras maalintekijä Mathias Bau Hansenin ja Oliver Bjorkstrandin kanssa. Jensen palkittiin Tanskan yhtenä kolmesta parhaasta pelaajasta, mutta joukkue putosi taas seuraavaksi vuodeksi I-divisioonaan.


title: Nicklas Jensen

text: Jensen pelasi myös alle 18-vuotiaiden I-divisioonan MM-kilpailuissa vuosina 2009 ja 2010. Vuoden 2009 turnaus päättyi B-lohkon hopeaan. Jensen voitti ylivoimasti vuoden 2010 turnauksen maalipörssin 13 osumallaan, sillä siinä toiseksi sijoittuneet Saksan Marcel Noebels ja Etelä-Korean Sang Hoon Shin jäivät yhdeksällä osumallaan hänestä neljän maalin päähän. Jensen voitti A-lohkon hopeaa, valittiin A-lohkon parhaaksi hyökkääjäksi sekä Tanskan joukkueen parhaaksi pelaajaksi.


title: Nicklas Jensen

text: Jensenin pikkuveli Markus pelaa hyökkääjänä Metal Ligaenia (ent. AL-Bank Ligaen) Herning Blue Foxissa. Veljesten kanadalaissyntyinen isä Dan on Tanskan entinen maajoukkuepuolustaja ja peräti yhdeksänkertainen Tanskan-mestari.


title: Ulkokrunnin loisto

text: Ulkokrunnin loisto eli niin sanottu "Rautapooki" on Krunnien saaristoon kuuluvalla Ulkokrunnin saarella sijaitseva vuonna 1936 rakennettu noin 30 metrin korkuinen ristikkorakenteinen loistotorni. Loisto ei ole enää turvalaitekäytössä: sen asetyleenikaasulla toimiva lyhtylaitteisto on sammutettu vuonna 1982 ja purettu.


title: Ulkokrunnin loisto

text: Valmistuttuaan loisto toimi Ulko- ja Maakrunnin saarten välistä johtavan Oulun–Kemin 10 metrin väylän linjaloistona. Loiston sammuttamisen jälkeen laivaväylän valo-ohjauslaitteet korvattiin erilliseen mastoon sijoitetuilla valolaitteilla. 1980-luvun lopussa tai 1990-luvun alussa valolaitteet asennettiin Ulkokrunnin tunnusmajakkaan.


title: Jill Valentine

text: Jill Valentine on kuvitteellinen hahmo "Resident Evil" -peleissä, -elokuvissa ja -kirjoissa.


title: Jill Valentine

text: Jill esiintyy ensimmäistä kertaa vuonna 1996 julkaistussa pelissä "Resident Evil", jossa hän on toinen pelattavista hahmoista. Vuonna 1998 Jill osallistuu S.T.A.R.S.-ryhmän Alpha-tiimin kanssa operaatioon Arklayn vuoristossa ja kohtaa salaperäisessä kartanossa kamalia hirviöitä ja vaarallisia ansoja.


title: Jill Valentine

text: Jillin toinen esiintyminen on "", jossa hän on toinen pelattavista hahmoista. Vuoden 1998 syksyllä Jill aikoo paeta viruksen aiheuttamaan kaaokseen joutuneesta Raccoon Citystä, mutta kohtaa ennennäkemättömän vaarallisen tuhoajan, Nemesiksen.


title: Jill Valentine

text: "issa" Jill on pelattavana "Resident Evil 3: Nemesikseen" perustuvassa Raccoon’s Destruction -skenaariossa ja vuonna 2003 Chris Redfieldin kanssa suoritetussa hyökkäyksessä Umbrella-korporaation tukikohtaan Kaukasukselle.


title: Jill Valentine

text: Jillin rooli "Resident Evil 5":n pääpelissä on melko vähäinen, mutta hän on pelattavana "The Mercenaries" -minipelissä sekä "Lost in Nightmares" ja "Desperate Escape" -lisäepisodeissa.


title: Jill Valentine

text: Jill esiintyy myös ja "Resident Evil Revelationsissa".


title: Jill Valentine

text: Jill on mukana Capcomin kehittämissä taistelupeleissä "" ja "", joista jälkimmäisessä esiintyy myös "Resident Evil" -hahmot Albert Wesker ja Chris Redfield.


title: Jill Valentine

text: Sienna Guilloryn esittämä Jill esiintyi valkokankaalla ensimmäistä kertaa toisessa "Resident Evil" -elokuvassa, "ssa", jossa hänen roolinsa oli merkittävä. Hänen oli tarkoitus olla mukana "ssa", mutta Guillorylla oli tuolloin muita töitä. "ssa" Jill esiintyy vain hetken elokuvan lopussa, mutta hänen roolinsa "issa" on merkittävämpi.


title: Jill Valentine

text: Jill esiintyy S. D. Perryn kirjoittamissa romaaneissa "Resident Evil: The Umbrella Conspiracy" ja "Nemesis".


title: Elaine Stewart

text: Elaine Stewart, oik. "Elsy Steinberg", (31. toukokuuta 1930 Montclair, New Jersey, Yhdysvallat – 27. kesäkuuta 2011 Beverly Hills, Kalifornia, Yhdysvallat) oli yhdysvaltalainen näyttelijä ja malli.


title: Elaine Stewart

text: Steinberg avioitui vuonna 1961 näyttelijä Bill Carterin kanssa. Hän erosi Carterista 1963 ja avioitui televisiotuottaja Merrill Heatterin kanssa, jonka kanssa hän sai tyttären.


title: Elaine Stewart

text: Stewartin kuvia on ollut esimerkiksi "Playboyssa" ja "Photoplayssa". Ensimmäinen elokuvarooli, tosin pieni ja kreditoimaton, hänellä oli Dean Martinin ja Jerry Lewisin komedioihin kuuluvassa elokuvassa "Laivaston monnit". Lailan sivurooli hänellä oli Hollywood-elämää kuvaavassa menestyselokuvassa "Särkyneiden haaveiden kaupunki" (1952). Muita elokuvia ovat esimerkiksi Vincente Minnellin ohjaama elokuva "Lumottu laakso" (1954) sekä elokuvat "Hajji Baban seikkailut" (1954) ja "Kaksintaistelu vuorilla" (1957).


title: Kabul Bank

text: Kabul Bank on yksityinen afganistanilainen liikepankki, joka on perustettu 2004.


title: Kabul Bank

text: Pankki joutui talousvaikeuksiin vuonna 2010, ja Afganistanin keskuspankki Da Afghanistan Bank (DAB) otti sen haltuunsa. Pankissa paljastui korruptio, ja pankin johto oli myöntänyt itselleen lainoja ohi kirjanpidon ja ostanut kiinteistöjä Dubaista. Afganistanin keskupankin johtaja Abdul Qadir Fitrat nimesi parlamentissa henkilöitä, joiden hän katsoo olevan vastuussa Kabul Bankin vaikeuksista. Hän lähti kesäkuussa 2011 maanpakoon Yhdysvaltoihin koettuaan tilanteen aiheuttavan hengenvaaran.


title: Kabul Bank

text: Kabul Bankin omistajia ovat Afganistanin presidentin Hamid Karzain ja varapresidentin veljet.


title: Afganistanin keskuspankki

text: Afganistanin keskuspankki "Da Afghanistan Bank" (DAB) () on 1939 perustettu Afganistanin valtionpankki, joka säätelee maan pankkitoimintaa ja rahaliikennettä.


title: Afganistanin keskuspankki

text: Kun merkittävä yksityinen liikepankki Kabul Bank joutui talousvaikeuksiin vuonna 2010, Afganistanin keskuspankki Da Afghanistan Bank (DAB) otti sen haltuunsa. Keskupankin johtaja Abdul Qadir Fitrat nimesi parlamentissa henkilöitä, joiden hän katsoo olevan vastuussa Kabul Bankin vaikeuksista. Hän lähti kesäkuussa 2011 maanpakoon Yhdysvaltoihin koettuaan tilanteessa syntyneen hengenvaaraa.


title: Livingston

text: Livingston voi tarkoittaa ainakin seuraavia:


title: Jonas Jonasson

text: Jonas Jonasson voi viitata seuraaviin henkilöihin:


title: HMS Myngs (R06)

text: HMS Myngs (viirinumero R06) oli Britannian Kuninkaallisen laivaston Z-luokan hävittäjä, joka palveli toisessa maailmansodassa.


title: HMS Myngs (R06)

text: Alus tilattiin 12. helmikuuta 1942 Vickers Armstrongilta Newcastlesta osana 10. hätälaivuetta (). Sen köli laskettiin 27. toukokuuta 1942 telakkanumerolla 53 (työnumero J4542) ja alus laskettiin vesille 31. toukokuuta 1943. Alus valmistui seuraavana vuonna 23. kesäkuuta.


title: HMS Myngs (R06)

text: "HMS Myngs" aloitti 23. kesäkuuta vastaanottotestit ja varustautumisen, joiden päätyttyä heinäkuussa se siirtyi Scapa Flowhun Kotilaivastoon koulutettavaksi. Kuukautta myöhemmin koulutuksen päätyttyä alus liitettiin laivueeseensa Kotilaivastossa.


title: HMS Myngs (R06)

text: Alus oli koulutettavana 8. elokuuta Norjan retkeä varten. Alus suojasi 10. elokuuta lentotukialus "HMS Implacablea", saattuetukialuksia "HMS Trumpeter" ja "HMS Nabob" risteilijöiden "HMS Devonshire" ja "HMS Kent" sekä 26. hävittäjälaivueen hävittäjien "HMS Zambesi", "HMS Vigilant", "HMS Verulam", "HMS Virago", "HMS Volage", "HMS Scourge", "HMCS Algonquin" ja "HMCS Sioux" kanssa operaatio Offspringissä. Alus suojasi 15. elokuuta "HMS Indefatigablea", "HMS Formidablea", "HMS Furiousia" sekä samoja saattuetukialuksia Kotilaivaston hävittäjien kanssa iskettäessä operaatio Goodwoodissa Altavuonossa piileskelevää Saksan laivaston taistelulaivaa "Tirpitziä". Ilmaisku peruutettiin 20. elokuuta huonon sään vuoksi.


title: HMS Myngs (R06)

text: Alus suojasi 22. elokuuta osastoa, joka pyrki tekemään ilmaiskun "Tirpitziä" vastaan. Sukellusveiden ja ilmavoimien hyökätessä "HMS Nabob" vaurioitui "U-354":n laukaisemasta torpedosta kärsien pahasti. "HMS Myngs" suojasi kuun lopulla vielä kolmatta iskuosastoa.


title: HMS Myngs (R06)

text: "HMS Myngs" suojasi 11. syyskuuta "HMS Furiousia" laivueensa alusten kanssa tehtäessä miinoitus ja meriliikenteen häirintämatka Norjan rannikolle. Seuraavana päivänä operaatio Begonassa miinoitettiin Voskon saaren eteläpuolinen merireitti. Alus palasi 13. syyskuuta osaston mukana Scapa Flowhun.


title: HMS Myngs (R06)

text: Alus suojasi 13. lokakuuta "HMS Euryalusta" ja "HMS Fenceriä" vastaavassa tehtävässä Norjan rannikolla. Seuraavana päivänä operaatio Lycidaksessa miinoitettiin Ristos saaren ja Aarumsundin kapeikon merireitit. 15. lokakuuta miinoitettiin vielä Ramsosund ja iskettiin Fro Havetille. Osasto palasi 16. lokakuuta Scapa Flowhun.


title: HMS Myngs (R06)

text: Alus hyökkäsi 12. marraskuuta Saksan laivaston saattuetta KS357 vastaan Listervuonossa operaatio Counterblastissa. Osastoon Force 2 kuuluivat "HMS Myngsin" lisäksi "HMS Verulam", "HMS Zambesi", "HMCS Algonquin" sekä risteilijä "HMS Kent". Osasto upotti rahtilaivat "SS Cornosaillesin" ja "SS Griefin" sekä niitä suojanneet miinanraivaajat "M416" ja "M427".


title: HMS Myngs (R06)

text: "HMS Myngs" liittyi 1. tammikuuta 1945 saattueeseen JW63 , jonka mukana se saapui 8. tammikuuta Kuolaan. Matkan aikana ei ollut taistelukosketusta viholliseen. Alus liittyi 11. tammikuuta palaavaan saattueeseen RA63, jonka mukana se saapui 21. tammikuuta Loch Eween. Matkan aikana ollut myrsky oli pakottanut saattueen hakeutumaan suojaan Fär-saarille.


title: HMS Myngs (R06)

text: Alus suojasi 10. helmikuuta "HMS Zambesin" ja "HMS Savagen" kanssa risteilijöitä "HMS Norfolk" ja "HMS Dido" pyrittäessä häiritsemään Budin meriliikennettä ja miinoittamaan Skateströmmen operaatio Seleniumissa. Alus suojasi 21. helmikuuta "HMS Zambesin" ja "HMS Cavalierin" kanssa risteilijä "HMS Didoa" ja saattuetukialuksia "HMS Premieriä" ja "HMS Puncheria", jotka suojasivat Orkneyn koillispuolisen alueen miinanraivausta sekä miinoittivat Karminlahden operaatioissa Shred ja Groundsheet. "HMS Myngs" liittyi 25. helmikuuta samojen hävittäjien kanssa Murmanskista palaavaan saattueeseen RA64, josta se erkani 27. helmikuuta.


title: HMS Myngs (R06)

text: "HMS Myngs" oli maaliskuun alussa huollettavana ja palvelukseen palattuaan alus jatkoi palvelustaan Kotilaivastossa. Alus liittyi 12. maaliskuuta saattueeseen JW65, joka joutui 20. maaliskuuta sukellusveneiden hyökkäyksen kohteeksi. Alus erkani saattueesta sen saavuttua Kuolaan. Se liittyi 23. maaliskuuta palaavaan saattueeseen RA65, josta alus erkani 30. maaliskuuta palaten Kotilaivastoon.


title: HMS Myngs (R06)

text: Alus siirrettiin toukokuussa 4. hävittäjälaivueeseen. Se osallistui laivueen mukana takaisin valtaukseen ja erilaisiin suojaustehtäviin. "HMS Myngs" osallistui "HMS Zestin" ja "HMS Zealousin" kanssa Euroopan sotatoimien päättymisjuhlallisuuksiin Woolwichissa Lontoossa.


title: HMS Myngs (R06)

text: Alus siirrettiin elokuussa 1948 3. saattajalaivueeseen Portlandiin. Laivue nimettiin vuotta myöhemmin 2. koulutuslaivueeksi sijoituspaikan säilyessä. Syyskuussa 1954 alus siirrettiin reserviin odottamaan muuttamista tyypin 15 fregatiksi. Muutostöiden viivästyessä alus sijoitettiin myyntilistalle ja se myytiin 1955 Egyptille.


title: HMS Myngs (R06)

text: Alus myytiin 1955 Egyptille. Se oli ennen luovutusta huollettavana J. Samuel White and Companyllä Cowesissa. "El Qaheriksi" nimetty alus lähti 28. elokuuta 1956 Egyptiin. Alus oli J. Samuel Whiten telakalla toukokuusta 1963 seuraavan vuoden heinäkuuhun modernisoitavaksi. Israelin ilmavoimien lentokoneet upottivat aluksen 16. toukokuuta 1970.


title: Haamukirjoittaja (täsmennyssivu)

text: Haamukirjoittaja voi tarkoittaa ainakin seuraavia:


title: Suomi-koulu

text: Suomi-koulu on kielikoulu, jossa annetaan ulkosuomalaisille opetusta suomen kielessä ja kulttuurissa. Opetusta annetaan pääasiassa lapsille ja nuorille, joiden vanhemmista yleensä toinen tai molemmat ovat alkuperältään suomalaisia. Suomi-kouluja toimii 36 maassa ja niissä opiskelee n. 3600 lasta ja nuorta. Lisäksi kouluissa on aikuisopiskelija- ja tenavaryhmiä. Keskimääräinen Suomi-koulun koko on n. 30 oppilasta, mutta on myös yli 100 oppilaan kouluja. Ensimmäiset Suomi-koulut perustettiin Kanadaan 1960-luvulla. Tämän jälkeen toiminta on levinnyt lähes kaikille mantereille. Lontoon lauantaikoulu oli ensimmäinen eurooppalainen Suomi-koulu. Se perustettiin v. 1972.


title: Suomi-koulu

text: Suomi-kouluja ylläpitävät tavallisesti koulujen vanhempainyhdistykset. Koulujen toimintaa tuetaan lisäksi Suomi-Seura ry:n tekemillä lahjoituksilla. Vuodesta 1976 lähtien Suomen valtio on tukenut Suomi-koulujen toimintaa harkinnanvaraisella avustuksella, joka on tarkoitettu 3–18-vuotiaiden oppilaiden opetukseen.


title: Suomi-koulu

text: Opetuksessa keskitytään suomen kielen ja kulttuurin opetukseen. Joskus opetukseen kuuluu myös Suomen maantietoa ja historiaa. Suomi-koulujen oppilaat asuvat perheineen ulkomailla. Suomi on useimmille toinen tai kolmas kieli. Opetusta suomen kielessä annetaan yleensä 2 tuntia viikossa. Tenavien kanssa leikitään, lauletaan ja loruillaan suomeksi, isompien oppilaiden kanssa luetaan, kirjoitetaan ja perehdytään kulttuuriin oppikirjojen avulla.


title: Suomi-koulu

text: Suomi-koulut tukevat kotiperuskoulun suorittajia. Joissakin Suomi-kouluissa on kansainvälisissä kouluissa IB-tutkintoa suorittavia oppilasryhmiä. Oppilas saa lukuvuoden päättyessä todistuksen suomen kielen taidosta. Joissakin maissa on mahdollista sisällyttää arvosana suomen kielen taidosta myös paikallisen koulun todistukseen.


title: Suomi-koulu

text: Suomi-koulut on ulkosuomalaisten kohtaamispaikka, jossa on tilaisuus tavata maanmiehiä ja pitää yllä perinteitä. Suomi-koulut rohkaisevat ja motivoivat suomen kielen käyttöön ja auttavat lasten monikielisyyskasvatuksessa.


title: Robert Mellin

text: Gustaf Robert Mellin (17. huhtikuuta 1826 Ristijärvi – 13. maaliskuuta 1880 Kempele) oli suomalainen pappi ja kirjallisuuden suomentaja.


title: Robert Mellin

text: Mellinin vanhemmat olivat Ristijärven kappalainen Jonas Mellin ja Katarina Margareta Svanberg. Hän kävi Oulun triviaalikoulua ja pääsi ylioppilaaksi 1844. Mellin vihittiin papiksi 1848.


title: Robert Mellin

text: Mellin toimi Oulun ala-alkeiskoulun vt. opettajana 1844 ja yläalkeiskoulun vt. kollegana 1845. Hän oli sitten pappina Hyrynsalmella, Muhoksella, Tyrnävällä, Limingassa, Haukiputaalla, Turtolassa, Karungissa, Kemissä, Ylikiimingissä ja Sievissä. Viimeksi Mellin oli Sievin kappalaisena vuodesta 1862. Hänet pidätettiin 1864 virantoimituksesta juopottelun takia ja hänet erotettiin papinvirasta 1866.


title: Robert Mellin

text: Mellin toimi erottamisensa jälkeen kirjallisuuden suomentajana ja Oulun Wiikko-Sanomia-lehden toimittajana vuosina 1866-1874.


title: Robert Mellin

text: Mellin suomensi sekä uskonnollista että kaunokirjallisuutta (Martti Luther, John Bunyan, Jules Verne, Zacharias Topelius, Quintus Horatius Flaccus).